Καθρέφτη, καθρεφτάκι μου..: Ιουλίου 2013\nΌταν τελειώσουν τα παραμύθια..\nΣτο ίδιο ιδιωτικό κανάλι, κάθε μεσημέρι, παίζουν, η μία μετά ακριβώς την άλλη δύο εκ διαμέτρου ‘αντίθετες’ εκπομπές μαγειρικής. Στην πρώτη, χαμογελαστός, ‘λαϊκός’ σεφ, μας εξηγεί πώς να ταΐσουμε με 50 ευρώ, μια τετραμελή οικογένεια επί μια ολόκληρη βδομάδα! Καπάκι, στην επόμενη εκπομπή, διάσημη γυναίκα ‘σεφ’, καλεί διαφορετικούς κάθε μέρα συναδέλφους της, οι οποίοι επιδεικνύουν τις ‘γκουρμέ’ εμπνεύσεις τους, φυσικά με τα πλέον σπάνια, εκλεκτά και πανάκριβα υλικά..\nΤο κανάλι κάνει πολύ σωστά. Το μεσημέρι, που επιστρέφεις απ’ την δουλειά (εάν έχεις), και ψάχνεις στο ψυγείο ή στην κατσαρόλα, να βρεις οτιδήποτε θα μπορούσε να σε χορτάσει (χτεσινό, κρύο, ξαναζεσταμένο, δεν σε νοιάζει), κάθεσαι τελικά στο τραπέζι και διαλέγεις να ...‘προβάλεις’ τον εαυτό σου, σε όποια απ’ τις εικονικές καταστάσεις θες! Πολλές φορές και στις δύο! Μ’ άλλα λόγια, πάρε ότι θες αγαπητέ τηλεθεατή!\nΤο ίδιο πάνω-κάτω ‘δίλημμα’ μας απασχολεί και σαν κοινωνία.\nΑπ’ την μια, είναι (συγχωρέστε μου τον χονδροειδή παραλληλισμό) το ..μαγέρικο του ’60, με την ‘ολίγη από φασόλια’ και την ‘ορφανή μακαρονάδα’, κι απ’ την άλλη το γκουρμέ εστιατόριο της ανάπτυξης (που μας τάζει, ας πούμε, η κυβέρνηση) του καπιταλιστικού επανα-καλπασμού και της ευρω-αντεπίθεσης.\nΔυστυχώς, κανείς αριστερός πολιτικός χώρος (ούτε καν το ΚΚΕ) δεν τολμά, βέβαια, να προτείνει, έξω απ’ τα δόντια την πρώτη λύση. Και μπορεί να είναι πολλοί οι δεδηλωμένοι ‘εχθροί’ κι ακόμη περισσότεροι οι τουλάχιστον σκεπτικιστές, σε σχέση με το ευρώ, την ευρωπαϊκή ένωση και τα ρέστα, πλην όμως όλοι τους αποφεύγουν να μιλήσουν για την μοιραία φάση της ‘βαλκανιοποίησης’, η οποία θα ακολουθούσε την εφαρμογή του σχεδίου τους στην πράξη. Κανείς δεν τολμά, αφού το ‘εκλογικό σώμα’, (εμείς), καθόλου μα καθόλου δεν είναι ούτε ειδοποιημένο ούτε θετικό σε μια τέτοια εξέλιξη. Αμφιβάλω εάν θα ψήφιζαν μια τέτοια προοπτική ακόμη και αυτοί οι ίδιοι οι άνεργοι (που έφτασαν ήδη το ενάμισι εκατομμύριο): Φαίνεται πως ακόμη κι εκείνος που δεν έχει να χάσει τίποτε πέρα απ’ τις αλυσίδες του, μάλλον προσβλέπει σε μια εκ νέου ‘καταναλωτική’ ευημερία…\nΑπ’ την άλλη, φρικτά ψεύδονται και οι ‘άλλοι’: Εκείνοι που τάζουν φύκια και μεταξωτές κορδέλες, οι ευαγγελιστές του ‘success story’, εκείνοι που κάνουν προσευχές στην Αγία Ευρωπαϊκή Ολοκλήρωση και τάματα στο ευρώ: Ποτέ δεν θα έλθει η ανάπτυξή τους ή μάλλον, θα έλθει, μόνο που δεν θα χτυπήσει την δική μου πόρτα, ούτε τη δική σας, θα πάει συστημένη σ’ εκείνους τους ελάχιστους, που στο κάτω-κάτω ποτέ δεν τους έθιξε πραγματικά και η οποιαδήποτε ‘κρίση’: Οι συντριπτικά περισσότεροι, όλοι εμείς –και το ξέρουν τα κοράκια- δεν θα την αποφύγουμε την ..βαλκανιοποίηση με την οποία μας φοβερίζουν, μας τρομοκρατούν και τελικά, κλέβουν την ανοχή μας και την ψήφο μας !..\nΠολλοί απορούν στα γραφόμενά τους για την ‘αδικαιολόγητη ανοχή’, για την ‘ηλιθιότητα’, για την ‘απάθεια’ του ελληνικού ‘λαού’. Πολλοί, όλο περισσότεροι εσχάτως, θεωρούν πως μας έχουν παραλύσει, μας έχουν …ψεκάσει, πως ‘φταίμε’ που δεν έχουμε βγει στους δρόμους, πως είμαστε ‘άξιοι της ..μνημονιακής μας μοίρας’: Δεν έχουν καθόλου δίκιο.\nΌσο η αριστερά δεν ξεκαθαρίζει τα πράγματα. Όσο αποφεύγει να πει τα πράγματα με το πραγματικό τους όνομα. Όσο δεν τολμάει να περιγράψει το όραμά της με σοβαρότητα και κυρίως ..τίμια, η σύγχυση και η εξ αυτής ..απάθεια, θα επιτείνεται. Κι όσο το ευρωπαϊκό ..σταγονόμετρο θα επιτρέπει την συνέχιση του παραμυθιού της ‘ανάπτυξης’ που ‘έρχεται’, ο κόσμος θα περιμένει.\nΟ έλληνας δεν είναι καθόλου χαζός. Μετρά και ζυγίζει τα πάντα. Ερμηνεύει με το ένστικτό του τα ‘μηνύματα’, πιάνει ακόμη καλύτερα της ‘αποσιωπήσεις’. Ξέρει καλά και ποιος τον κυβερνάει, ξέρει καλά και τις εναλλακτικές. Ούτε ‘γκουρμέ’ κομμουνισμός υπάρχει, ούτε καπιταλισμός ‘για όλους’. Έχει απομυθοποιήσει μέσα του, επομένως και τα κόμματα και τις Ευρώπες. Τα παραμυθάκια θα τελειώσουν αργά ή γρήγορα το ένα μετά το άλλο. Κι όταν θα έλθει η ώρα να διαλέξει ..κόλαση, θα το κάνει. Να είστε σίγουροι!..\nΑναρτήθηκε από Θανασης Ξ. στις 2:27 μ.μ. 1 σχόλιο:\nΔείξε μου τους φίλους σου να σου πω ποιός είσαι...\nΑναρτήθηκε από Θανασης Ξ. στις 8:01 π.μ. Δεν υπάρχουν σχόλια:\nΟι εκατοντάδες νεκροί της Αγγλίας, εξ αιτίας ενός ..καύσωνα με μέγιστη θερμοκρασία τους ..32 βαθμούς, υποχρεωτικά μας επαναφέρει στα πραγματικά σοβαρά προβλήματα. Προβλήματα που μέσα στον πανικό της καπιταλιστικής κρίσης, η υφήλιος φαίνεται να έχει προς στιγμήν ‘ξεχάσει’.\nΕίναι φυσικό, πως ένα οικονομικό μοντέλο που ως κινητήριο θεό του έχει το αέναο κέρδος, όχι μόνο είναι τελείως ανίκανο να αποτρέψει την οικολογική καταστροφή, αλλά μάλλον θα την επιταχύνει. Ένα οικονομικό μοντέλο που μας ταΐζει ανερυθρίαστα αλογίσιο κρέας. Που αναπροσαρμόζει τα επιτρεπόμενα όρια μόλυνσης στα αλιεύματα κάθε φορά που οι βλαβερές ουσίες στα αλιεύματα ξεπερνούν τα προηγούμενα όρια, για να μην ‘μείνουν στο ράφι’. Που κατατρυπάει τον πλανήτη ακατάπαυστα, μέχρι να στραγγίξει και την έσχατη ρανίδα ρυπογόνας ενέργειας. Που ντοπάρει και διαφημίζει μετά μανίας ακόμη και τον πλέον ακραίο καταναλωτισμό, αρκεί να βρει κάτι-τις να πουλήσει. Ένα σύστημα που αγνοεί, πάνω απ’ όλα, τις ευθύνες απέναντι στους ίδιους τους απογόνους του, είναι ολοφάνερο πως μας οδηγεί ολοταχώς σε μια άνευ προηγουμένου κόλαση.\nΔυστυχώς, καθόλου σίγουροι δεν μπορούμε να είμαστε, πως η καταστροφή θα ανακοπεί, μόνο και μόνο ανατρέποντας το οικονομικό μοντέλο. Ακόμη κι αν αύριο το πρωί ξυπνούσαμε όλοι μας με τον ίδιο μισθό. Αν ξυπνούσαμε με τα μέσα παραγωγής κοινωνικοποιημένα και χωρίς ατομική ιδιοκτησία. Ακόμη κι αν αύριο το πρωί, σ’ όλη την υφήλιο επικρατούσε ένας αγνός και ιδανικός κομμουνισμός, θα παρέμεναν ωστόσο πολλά ανοιχτά ζητήματα σε σχέση με το περιβάλλον. Δυστυχώς, ‘δεξιά’ κι ‘αριστερά’, στην ουσία, ‘συμφωνούν’ στα ζητήματα της ‘παραγωγικότητας’, της ‘ανάπτυξης’, της ανάδειξης των ‘πλουτοπαραγωγικών πηγών’, κλπ. Θυμηθείτε, αίφνης, την αποστροφή του ΣΥΡΙΖΑ (προς τους Πράσινους) πως ‘η δική μας οικολογία έχει κόκκινο χρώμα’. Θυμηθείτε την πάγια επιχειρηματολογία του ΚΚΕ, για την ‘πλούσια σε πηγές Ελλάδα’ που θα μπορούσε να χαρίσει σ’ όλους τους Έλληνες έναν περίπου ..καπιταλιστικό παράδεισο, υπό κομμουνιστικές, βέβαια, συνθήκες.\nΕίναι φανερό, πως το οικολογικό ζήτημα έχει να κάνει με πράγματα πέρα και πάνω απ’ το οικονομικό μοντέλο, τον τρόπο διανομής του πλούτου, κλπ. Έχει να κάνει απ’ την μια με την σκληρή πραγματικότητα, ενός πεπερασμένου πλανήτη που τον λυμαίνεται ένας ολοένα διογκούμενος ανθρώπινος πληθυσμός. Απ’ την άλλη, έχει να κάνει με τον τρόπο που ζει ή ονειρεύεται να ζει αυτός ο πληθυσμός. Έχει να κάνει δηλαδή, αφενός με ποσοτικά-επιστημονικά δεδομένα μη αναστρέψιμα και αφετέρου με ποιοτικά χαρακτηριστικά (πολιτισμικά, κοινωνικά, κλπ) που μπορούν βέβαια να αναστραφούν, αλλά που κανείς αυτή την ώρα δεν φαίνεται να ασχολείται σοβαρά μαζί τους.\nΓιατί, μπορεί στα σχολικά βιβλία ή στα τηλεοπτικά ντοκιμαντέρ να είναι της μόδας η περίφημη ‘οικολογική συνείδηση’, πλην όμως είναι μια συνείδηση κομμένη και ραμμένη στα μέτρα του συστήματος: Η ανακύκλωση είναι για να εξασφαλίσει φτηνές πρώτες ύλες, για να μπορούμε να συνεχίσουμε να παράγουμε με την ίδια ένταση και ρυθμό. Οι ανανεώσιμες πηγές, αναπτύσσονται, απλά για να εξασφαλίσουν, όταν οι υδρογονάνθρακες μοιραία λείψουν, την συνέχιση της ενεργοβόρας μας ζωής. Καλή είναι και η ανακύκλωση, καλές είναι και οι ανανεώσιμες πηγές: Δεν αλλάζουν όμως καθόλου τον ίδιο τον άνθρωπο, ούτε τον τρόπο που ζει, καταναλώνει και παράγει.\nΤο πρόβλημα είναι φυσικά, παμπάλαιο. Η αποψίλωση των Ευρωπαϊκών δασών επί Ρωμαϊκής Αυτοκρατορίας, σήμερα λέγεται αποψίλωση του Αμαζόνιου. Η κατεύθυνση είναι ίδια εδώ και αιώνες, η γεωγραφία άλλαξε και φυσικά τα μεγέθη: Και δυστυχώς, η επιστήμη προειδοποιεί, πως ο κόμπος έχει φτάσει στο χτένι. Η ιδέα μας, πως ότι κι αν τύχει, υπερέχουμε της ίδιας της φύσης, αποδεικνύεται υπερβολικά επικίνδυνη. Μόλις δυο δεκαετίες πριν, ένας ιός μας απέδειξε κατάμουτρα, πως δεν είμαστε καθόλου ανίκητοι. Όσο για το ‘κατοικήσιμο’ διάστημα, όλο και πιο μακρινό κι αφιλόξενο αποδεικνύεται: Η λύση βρίσκεται πάνω στην Γη και κυρίως μέσα μας. Κι αν δεν συνειδητοποιήσουμε πως είμαστε σε λάθος δρόμο, ο γκρεμός είναι κοντά.\nΑναρτήθηκε από Θανασης Ξ. στις 1:26 μ.μ. Δεν υπάρχουν σχόλια:\nΗ κυβέρνηση Σαμαρά-Βενιζέλου, όπως όλα δείχνουν, δεν θα αντέξει για πολύ ακόμη. Με την πενιχρή της κοινοβουλευτική πλειοψηφία είναι αμφίβολο εάν θα μπορέσει να ‘περάσει’ ακόμη και το τρέχον ‘πολυνομοσχέδιο’. Με κυβερνητικό εταίρο το ΠΑΣΟΚ του κ. Βενιζέλου που πλέον φυλλορροεί και δημοσκοπικά. Με αχυράνθρωπους σε κρισιμότατα Υπουργεία, να προκαλούν τουλάχιστον πικρά μειδιάματα και ολοφάνερα νε έχουν επιλεχθεί απ’ τον κ. Σαμαρά ως ‘απολύτως αναλώσιμα’. Εξαρτημένη παθολογικά πλέον με την ‘επόμενη δόση’. Παράλυτη κι ανίκανη για οποιαδήποτε σοβαρή σκέψη και ενέργεια. Γελοιοποιούμενη καθημερινά σε όλα –ακόμη και στο επικοινωνιακό πλέον- επίπεδα, οδεύει ολοταχώς προς την πτώση της.\nΗ ΕΡΤ υπήρξε το πρώτο δείγμα του τεράστιου πανικού, το πρώτο (και ίσως το τελευταίο) μεγάλο λάθος του κ. Σαμαρά. Τώρα γελοίοι συμβουλάτορες κι ένας ακόμη πιο γελοίος υπουργός-αλεξιπτωτιστής, εφευρίσκουν την νέα μπαρούφα: Το ‘μαύρο’ δεν οφείλεται στο κλείσιμο, αλλά στην ..κατάληψη του ραδιομεγάρου απ’ τους εργαζόμενους!! Αφού άκουσαν τα εξ αμάξης πανταχόθεν, ο κ. Καψής τώρα, ψελλίζει πως ‘ΝΕΡΙΤ’ θα λέγεται η Ανώνυμη εταιρεία, ο νέος ‘φορέας’, όχι το ..σήμα στο κανάλι!!! Προσθέτει στο αποψινό ‘πολυνομοσχέδιο’ διάταξη που απελευθερώνει το πλαφόν των αποζημιώσεων ειδικά για τους απολυμένους στην ΕΡΤ, για να τους διασπάσει: Δεν κατάλαβα κύριε Καψή! Τι δηλαδή;; Παραβαίνετε τον νόμο που μας επέβαλε το προηγούμενο μνημόνιο, οι ίδιοι που μόλις πριν από έναν χρόνο το ψηφίσατε κατεδαφίζοντας τις εργασιακές σχέσεις στον ιδιωτικό τομέα;; Δεν κατάλαβα κύριε Σαμαρά !! Όχι φιλαράκο μου! Η μαγκιά και το σπάσιμο των αυγών, θα ήταν να τους αποζημιώσεις κανονικά, μάλιστα μετά από προειδοποίηση, ώστε να τους δοθούν τα μισά λεφτά! Κι όχι απ’ την μια να τους ‘χαϊδεύεις’, ενώ απ’ την άλλη να βγαίνει ο ..υπάλληλός σου και να απειλεί πως το σήμα μπορεί να επανέλθει ‘και από άλλα στούντιο’!! Τι άλλα στούντιο φιλαράκο μου;; Για ποια ακριβώς στούντιο μιλάς, γιατί δεν μας τα λες;; Και ποιανού είναι αυτά τα άλλα στούντιο, και πόσα θα σου κοστίσουν ..δημοσιονομικά υπουργάκο μου;;\nΑπό μόνη της η ΕΡΤ, και η κατάσταση που έχει δημιουργηθεί εκεί, θα μπορούσε να ρίξει (κι ίσως να ρίξει) την κυβέρνηση. Το ίδιο το κόμμα της ΝΔ βράζει αυτή τη στιγμή. Η κ. Βούλτεψη (απ’ τα πιο δυναμικά στελέχη εσχάτως) σε ερώτηση δημοσιογράφου εάν ήρθε η ώρα να εισβάλουν τα ΜΑΤ και να εκκενώσουν το κτίριο της ΕΡΤ, προ ημερών, διέρρηξε τα ιμάτιά της! Ο κ. Προκόπης Παυλόπουλος, παραγκωνισμένο πρώην κυβερνητικό στέλεχος, μίλησε ευθέως στην Βουλή για ‘θεσμική ανωμαλία’ σε σχέση με την ανυπακοή της κυβέρνησης στην απόφαση του ΣτΕ. Λύση δεν έχει βρεθεί, το μαύρο το πολύ-πολύ να γίνει κατάμαυρο: Οι ΜΑΤατζήδες δεν ξέρουν να εκπέμψουν και θα ήταν μεγάλος βλάξ οποιοσδήποτε του σιναφιού εμπλακεί καθ’ οιονδήποτε τρόπο με την νέα ‘κυβερνητική ΝΕΡΙΤ’!..\nΘα έφτανε η ΕΡΤ, αλλά δεν αρκούσε στους επικυρίαρχους: Σε μια υπέρβαση των εσκαμμένων, η ανθρωποθυσία συνεχίζεται με χιλιάδες δημόσιους υπάλληλους. Δημοτικοί αστυνόμοι, φύλακες σχολείων, εκπαιδευτικοί, για να πιαστεί το μαγικό νούμερο: 15.000!! Το τραγικό: Κανείς δεν μας έχει πείσει (με την ανεργία να μην επιτρέπει ούτε έναν επιπλέον άνεργο και τα ταμεία χρεοκοπημένα) πως πρόκειται για κάποιο δημοσιονομικό όφελος! Κανείς δεν μας έχει πείσει πως δεν πρόκειται παρά για έναν τσαμπουκά των ξένων τοκογλύφων! Πως δεν πρόκειται για μια άδικη, μάταιη και στείρα επίδειξη δύναμης και εξουσίας! Και κανένα, βέβαια, παπαγαλάκι δεν μπορεί να μας πείσει πως πρόκειται για σοβαρές, μελετημένες και καλά σχεδιασμένες ‘διαρθρωτικές’ αλλαγές!! Όχι αναίσχυντοι: Αυτό το καλαμπουράκι με τις ‘διαρθρωτικές’ αλλαγές, κόφτε το επιτέλους! Είναι τραγικά κακόγουστο, όταν το λέτε σε κάποιον που χάνει το εισόδημά του, δεν θα έχει σε λίγο να θρέψει τα παιδιά του!\nΔυστυχώς, καθώς η κυβέρνηση καταρρέει, αναδεικνύεται όλο και πιο ανάγλυφα η παντελής ανεπάρκεια του ΣΥΡΙΖΑ, αλλά και των μακάριων ..αγάδων του Περισσού!\nΕάν ο κ. Τσίπρας θεωρεί πως αυτή την ώρα της αντάρας και της σφαγής, ενδιαφέρει τον οποιονδήποτε το εάν θα βάλει στο χέρι τις συνιστώσες ή όχι, γελιέται! Εάν οι διάφοροι ηγεμονίσκοι των ‘συνιστωσών’ διαγκωνιζόμενοι ποιος είναι πιο αριστερός, θεωρούν πως το 27% που ψήφισε τον ΣΥΡΙΖΑ στις τελευταίες εκλογές, ήξερε έστω και κατ’ όνομα τα θλιβερά τους μαγαζάκια, είναι επίσης μακριά νυχτωμένοι! Εάν η ‘κυρίαρχη τάση’ (και ο κ. Τσίπρας) πιστεύει πως το κλειδί της ‘κυβέρνησης της αριστεράς’ βρίσκεται στην τσέπη του ‘νοικοκύρη του μεσαίου χώρου’ τον οποίο θα δελεάσει υποσχόμενη συνεχώς την σώνει και καλά ‘ευρωπαϊκή πορεία’ την ώρα που η ίδια η Ευρωζώνη καταρρέει με πάταγο μπορεί εκ του ασφαλούς να απαλείψει τον επιθετικό προσδιορισμό ‘της αριστεράς’ απ’ το όραμά της! Εάν με όσα συμβαίνουν ετούτη δα την ώρα, η Μέρκελ να τραβάει το μαρουλόφυλλο, και με την σειρά του να το τραβάει ο Σαμαράς απ’ τους ‘τεμπέληδες δημόσιους’, στο αυριανό συνέδριο του κόμματος, από μόνος του ο κ. Τσίπρας δεν ανοίξει ΔΙΑΠΛΑΤΑ ένα ‘ΒΛΕΠΟΝΤΑΣ ΚΑΙ ΚΑΝΟΝΤΑΣ’ ‘παράθυρο’ σε σχέση με το ευρώ, το εθνικό νόμισμα, τελικά σε σχέση με μια ξανά ΕΘΝΙΚΗ ΠΟΛΙΤΙΚΗ, θα είναι εντελώς ΥΠΕΥΘΥΝΟΣ! Όντας αριστερός, ΤΡΑΓΙΚΑ ΥΠΕΥΘΥΝΟΣ! Κι αν μέσα στο ποτάμι του αίματος της ανθρωποθυσίας, ΔΕΝ ΔΕΣΜΕΥΤΕΙ ΑΥΡΙΟ ΚΙΟΛΑΣ πως οι ΑΠΟΛΥΜΜΕΝΟΙ θα ΑΠΟΚΑΤΑΣΤΑΘΟΥΝ μόλις φύγουν οι ..πρόθυμοι, ε, τότε, τι άλλο να πω; Ας πάει κι αυτός κι οι συνιστώσες του από ‘κει που φύτρωσαν!....\nΑναρτήθηκε από Θανασης Ξ. στις 11:48 μ.μ. Δεν υπάρχουν σχόλια:\nΑρχίζει το μάτς;;....\nΟύτε ατυχείς ήταν οι δηλώσεις του κ. Βορίδη, ούτε παράδοξες εκείνες του κ. Πολύδωρα. Έχοντας χάσει οριστικά το αριστερό άλλοθι της ΔΗΜΑΡ και μην μπορώντας να βασιστεί στο αποδεκατισμένο πλέον ΠΑΣΟΚ του κ. Βενιζέλου, ο κ. Σαμαράς καθόλου τυχαία δεν επιχειρεί την θεαματική αυτή δεξιά στροφή, μερικά μόλις εικοσιτετράωρα μετά απ’ την πολιτική κρίση (που δημιούργησε η γκάφα της ΕΡΤ), και λίγο έλειψε να τερματίσει πρόωρα την κυβέρνησή του.\nΓνωρίζει ο κ. Σαμαράς πως η πολιτική του επιβίωση κρίνεται αποκλειστικά απ’ τον βαθμό στον οποίο θα είναι ικανός να προωθεί και να εφαρμόζει τις μνημονιακές πολιτικές που αποφάσισαν τα ντόπια και ξένα ‘αφεντικά’ του. Παράλληλα, προβλέπει σωστά, πως η πατερίτσα του ΠΑΣΟΚ, καθώς φυλλορροεί κυριολεκτικά κάτω απ’ το βάρος της κοινωνικής κατακραυγής, σε λίγο θα του είναι παντελώς άχρηστη. Το δόγμα του ‘μεσαίου χώρου’ που κάποτε εφάρμοσε με επιτυχία ο τελευταίος Καραμανλής, με τον χώρο αυτό να μην μένει πια εδώ, δεν γίνεται να διασώσει το κόμμα του. Γνωρίζει, τέλος, καλύτερα απ’ τον καθένα, πως η ανάπτυξη την οποία ευαγγελίζεται δεν αφορά καθόλου την βάση της κοινωνίας, επομένως κανένα ‘εκλογικό’ κέρδος δεν μπορεί να περιμένει ούτε απ’ αυτήν.\nΜε τα δεδομένα αυτά και βλέποντας την μεγάλη δεξαμενή ψήφων που αυτή τη στιγμή βρίσκεται στα ΔΕΞΙΑ του, θα ήταν αφελής να μην κλείσει το μάτι στους ψηφοφόρους της Χρυσής Αυγής.\nΝα θυμηθούμε, πως ένα απ’ τα μεγάλα του όπλα, όταν κατατρόπωσε την κ. Μπακογιάννη στην κόντρα για την ‘διαδοχή’ στην ηγεσία της ΝΔ, ήταν η περίφημη ‘διεισδυτικότητα’ που διέθετε απέναντί της. Κι ας μην γελιόμαστε: Μπορεί η διεισδυτικότητα αυτή να απέτυχε πρόσκαιρα υπό το βάρος της αρχικής αγανάκτησης της ‘πάνω πλατείας’ και του έξυπνου αντι-μνημονιακού λόγου του κ. Μιχαλολιάκου, πλην όμως ποτέ δεν έπαψαν οι σχεδιασμένες δράσεις προς την κατεύθυνση αυτή. Να θυμίσω αίφνης τον κ. Δένδια και τις περίφημες επιχειρήσεις του ‘Ξένιου’, που αποσκοπούσαν σ’ έναν πρώτο αφοπλισμό των Χρυσαυγήτικων επιχειρημάτων. Να θυμίσω το περίφημο προεκλογικό του σύνθημα ‘να επανακαταλάβουμε’ τις πόλεις μας.\nΤώρα βλέπουμε το ουδέποτε ξεχασμένο σχέδιο σε πλήρη ανάπτυξη: Το μήνυμα της δήλωσης του κ. Πολύδωρα υπήρξε πάνω από εύγλωττο: Δεν είναι ένα εκατομμύριο ψηφοφόροι ναζιστές! Με άλλα λόγια, σας συγχωρώ καλέ! Γυρίστε στο μεγάλο δεξιό μαντρί !\nΜπροστά στα ακόμη πιο αντιλαϊκά μέτρα που πρόκειται να παρθούν, η μοναδική ελπίδα του κ. Σαμαρά, είναι να μεταμφιέσει προς στιγμήν, την αντίφαση μνημόνιο - αντιμνημόνιο, στον παλιό, καλό, διχασμό δεξιός-αριστερός. Να βγάλει, σαν να λέμε, τα φαντάσματα απ’ το ντουλάπι, επιχειρώντας να συσπειρώσει κάτω απ’ την σημαία του κόμματός του αταβιστικές συμπεριφορές δήθεν ‘ιδεολογικής αντιπαράθεσης’, που βέβαια μόνον ρηχά και ως πρόσχημα θα την χρησιμοποιεί. Εάν το εγχείρημα πετύχει, είναι πάνω από σίγουρο το εκλογικό του κέρδος, τόσο έναντι της Χρυσής Αυγής, αλλά πιθανώς ακόμη και έναντι των ανεξάρτητων Ελλήνων του κ. Καμμένου, που προέρχονται απ’ την ίδια κοίτη.\nΓια το ΠΑΣΟΚ η νέα κατάσταση είναι κρίσιμη: Ο κ. Βενιζέλος θα έπρεπε εξ αρχής να έχει διερευνήσει εάν ο μεσαίος χώρος τον οποίο θα ήθελε πολύ να εκπροσωπήσει πάλι, είναι μνημονιακός ή όχι (και να έχει πράξει αναλόγως). Με την μεσαία τάξη να βάλλεται σκληρά και να φτωχοποιείται, απορώ πώς ο ίδιος δεν δείχνει να ερμηνεύει σωστά τα δημοσκοπικά δεδομένα που δείχνουν την συνεχή μείωση του κόμματος. Απ’ την άλλη, πρέπει να παραδεχθούμε, πως τα πολιτικά περιθώρια για θεαματικούς ελιγμούς, έχουν τελειώσει, δυστυχώς, για το ΠΑΣΟΚ. Μετά το Καστελόριζο, δεν υπάρχουν νερά του Ιορδάνη.\nΓια την Αριστερά είναι μια ευκαιρία. Ευκαιρία επιτέλους να υπερβεί –όχι να ξεχάσει- το προφανές μνημόνιο – αντιμνημόνιο, κάπως επιφανειακό όμως σύνθημα, και σηκώνοντας το γάντι, να αναδείξει την βαθειά ιδεολογική αντίθεση. Να αναδείξει έτσι το γνήσιο ερώτημα της καπιταλιστικής κρίσης (που είναι ζωντανή παρούσα και αναμφισβήτητη) πείθοντας πως υφίσταται πράγματι ο άλλος δρόμος. Αρκεί να μην πέσει στην παγίδα της ρηχής, ψευδοϊδεολογικής, εμφυλιοπολεμικής ρητορικής, την οποία, -ας το γνωρίζει από τώρα- καθόλου δεν θα διστάσει ο κ. Σαμαράς να χρησιμοποιήσει.\nΑναρτήθηκε από Θανασης Ξ. στις 11:58 μ.μ. Δεν υπάρχουν σχόλια:\nΔείξε μου τους φίλους σου να σου πω ποιός είσαι......


Μάντσεστερ Σίτι - Ντιναμό Κιέβου 15/03/2016 | Προγνωστικά\nBethome Αναλύσεις Πάμε Στοίχημα Προγνωστικό Μάντσεστερ Σίτι – Ντιναμό Κιέβου 15/03/2016\nΠρογνωστικό Μάντσεστερ Σίτι – Ντιναμό Κιέβου 15/03/2016\nΌλα έχουν κριθεί στη συγκεκριμένη αναμέτρηση, καθώς το πέρασμα των Άγγλων με 3-1 από το Κίεβο δεν αφήνει πολλά περιθώρια στη Ντιναμό.\nΜάντσεστερ Σίτι – Ντιναμό Κιέβου (15/03, 21:45): Κάθε ελπίδα που είχε για να παραμείνει ζωντανή στην κατάκτηση της Πρέμιερ Λιγκ έχασε το Σάββατο η Μάντσεστερ Σίτι, η οποία έμεινε στο «στείρο» 0-0 με τη Νόριτς, εκτός έδρας. Τρέχει ρεκόρ 2-1-3 στα τελευταία της παιχνίδια στο πρωτάθλημα. Παρέμεινε στην τέταρτη θέση, εννιά βαθμούς πίσω από την πρωτοπόρο Λέστερ. Κινδυνεύει να μείνει εκτός Τσάμπιονς Λιγκ της επόμενης χρονιάς. Από την άλλη η Ντιναμό Κιέβου πέρασε έστω και δύσκολα από την έδρα της Καρπάτι, επικρατώντας της με 2-1. Αυτή ήταν η έβδομη διαδοχική της επικράτηση. Γεύεται πλέον μόνη τη χαρά της κορυφής, με τρεις πόντους παραπάνω από τη Σαχτάρ. Όλα έχουν ξεκαθαρίσει από το πρώτο κιόλας παιχνίδι. Αναμένουμε πολλά γκολ στη συγκεκριμένη αναμέτρηση, με φάσεις, γκολ και από τις δύο πλευρές.\nΠρογνωστικό: G/G & Over 2.5 (2.00 @ Betshop)\nprognostiko champions league\nπρογνωστικό τσάμπιονς λιγκ


Ουκρανία: Σοκάρει διάλογος Ρώσου στρατιώτη με την μητέρα του: «Σπάμε πόδια» | ΣΚΑΪ\nΣοκάρει διάλογος Ρώσου στρατιώτη με την μητέρα του για τα βασανιστήρια σε Ουκρανούς: «Κόβουμε δάχτυλα, σπάμε πόδια»\nΣοκάρει ο διάλογος ενός Ρώσου στρατιώτη με τη μητέρα του, στον οποίο περιγράφει τα βασανιστήρια που κάνουν στους Ουκρανούς αιχμαλώτους.\nΣύμφωνα με την αυστριακή εφημερίδα «Exxpress», τον διάλογο έχουν δώσει στη δημοσιότητα οι ουκρανικές μυστικές υπηρεσίες ενώ δεν αναφέρονται συγκεκριμένες τοποθεσίες στην Ουκρανία, στις οποίες φέρεται να έλαβαν χώρα τα βασανιστήρια. Παράλληλα, ανεξάρτητες πηγές δεν έχουν επιβεβαιώσει τη γνησιότητά του.\nΜεταξύ άλλων, ο Ρώσος στρατιώτης, με ενθουσιασμό περιγράφει τις φρικαλεότητες και ρωτάει τη μητέρα του αν ξέρει τι είναι το «μικρό τριαντάφυλλο» και της περιγράφει πως στο αντρικό σώμα «φυτρώνουν» 21 τριαντάφυλλα. Τα 20 δάχτυλα σε χέρια και πόδια και τα γεννητικά τους όργανα, τα οποία τους τα κόβουν οι στρατιώτες. Παράλληλα, αναφέρει πως τους σπάνε τα πόδια για να μην μπορούν να δραπετεύσουν.\nΚαι ο στρατιώτης συνεχίζει την περιγραφή των βασανιστηρίων και το διάλογο που κάνει με τα θύματά του: «"Δεν με νοιάζει", μου λέει, αλλά γιατί φοβάσαι αφού δεν σε νοιάζει; "Δεν φοβάμαι!" Και γιατί κλαις; Το βουλώνει. Μου αρέσει τόσο πολύ, να τους βιάζω ηθικά, μόνο με 2 λέξεις.\nΟι Ευρωπαίοι εγκρίνουν την αντίδραση της ΕΕ στον πόλεμο στην Ουκρανία, δείχνει έρευνα του Ευρωβαρόμετρου\nΓερμανία: Κίνδυνος για έλλειψη καυσίμων και εκτόξευση των τιμών\nTAGS: Πόλεμος στην Ουκρανία Ρωσία στρατιώτες βασανιστήρια\nAπίστευτος Πεσκόφ: Βοηθώντας την Ουκρανία η Δύση απέτρεψε το «γρήγορο τέλος» της «στρατιωτικής επιχείρησης»


Ανεμος αισιοδοξίας | Έντυπη Έκδοση | Έντυπη Έκδοση Ελευθεροτυπίας\nΗ ΕΘΝΙΚΗ ΜΠΑΣΚΕΤ ΝΙΚΗΣΕ ΜΕ 28 ΠΟΝΤΟΥΣ ΔΙΑΦΟΡΑ ΤΗ ΛΕΤΟΝΙΑ (80-52)\nΗ εμφάνισή της απέναντι στη μέτρια αλλά όχι αμελητέα Λετονία θύμισε ομάδα όχι του Αυγούστου, αλλά του Σεπτέμβρη. Η νίκη ήταν αναμενόμενη, αλλά το +28 της τελικής διαφοράς (80-52) αποτελεί εύσημο. Κρίμα που μαζεύτηκαν μόνο 500 φίλαθλοι για να τη χειροκροτήσουν χθες στο ΟΑΚΑ. Οσοι την προτίμησαν από τον Μπολτ και από το ποδόσφαιρο αποζημιώθηκαν απόλυτα.\nΟ Γιόνας Καζλάουσκας δοκίμασε τον Γιώργο Πρίντεζη στη θέση «3» (δίπλα σε Κουφό, Μπουρούση) και δήλωσε απόλυτα ευχαριστημένος από τις επιδόσεις της ομάδας, ειδικά στην άμυνα. «Είχαμε ενέργεια και διάθεση», είπε. «Οταν παίζουμε έτσι, δεν έχουμε να φοβηθούμε τίποτα». Ο Λιθουανός έσπευσε να βάλει πάγο σε αυτούς που θα πουν ότι η Λετονία είναι ομάδα β' διαλογής: «Εχει αξιόλογο υλικό, ειδικά μέσα στη ρακέτα με τους Μπιέντρινς, Καμπάλα. Οι Λετονοί έχουν σύνθημα "ή τώρα ή ποτέ" και ονειρεύονται μετάλλιο». Αν αυτοί ανεβούν στο βάθρο, η δική μας ομάδα έχει βάλει πλώρη για χρυσάφι!\nΟ Νικ Καλάθης έπαιξε με στόφα φτασμένου ηγέτη, ο Βασίλης Σπανούλης μοίραζε και σκόραρε με σιγουριά, ο Κώστας Κουφός καθάριζε τα αμυντικά ριμπάουντ, ο Σοφοκλής Σχορτσανίτης θύμιζε τον «Σόφο» της Ιαπωνίας. Εκτός ομάδας έμειναν οι Παπανικολάου, Γλυνιαδάκης, Μαυροκεφαλίδης και πολλοί στα ορεινά έλεγαν ότι ο Καζλάουσκας λανσάρει τη 12άδα της Πολωνίας. Τους 80 πόντους της ελληνικής ομάδας πέτυχαν οι Καλαμπόκης 1, Μπουρούσης 3 (1), Ζήσης 10, Σπανούλης 10, Τσαλδάρης 2, Φώτσης 4, Πρίντεζης 4, Κουφός 9, Περπέρογλου 8, Σχορτσανίτης 9, Καϊμακόγλου 2, Καλάθης 16 (2). Οι ικανότατοι ψηλοί της Λετονίας βρήκαν μπελά με τους δικούς μας και κολύμπησαν σε ρηχά νερά: Μπιέντρινς 12, Καμπάλα 9.\nΗ Εθνική υποδέχεται απόψε τη Σερβία (21.45) στο ΟΑΚΑ, η οποία νίκησε προχθές τους Λετονούς με 97-93 έπειτα από δύο παρατάσεις. Με τους ανανεωμένους «πλάβι» του Ντούσαν Ιβκοβιτς θα παίξουν οι Τέπιτς, Τεόντοσιτς, Ερτσεγκ, Κέτσμαν, αλλά και οι Κρστιτς, Πέροβιτς, Βελίτσκοβιτς, Τρίπκοβιτς.\n*Τα κιτρινόμαυρα της ΑΕΚ θα φορέσει φέτος ο Σκοπιανός σούτινγκ-γκαρντ Ρίστε Στεφάνοφ (1,98 μ.), ο οποίος θα αντιμετωπίσει τους διεθνείς μας στην πρεμιέρα του Ευρωμπάσκετ. Ο ΠΑΟΚ παρουσίασε χθες τους Χρήστο Ταπούτο και Δημήτρη Καλαϊτζίδη, ενώ η Καβάλα συμφώνησε με τον Χριστόφορο Στεφανίδη και τα Τρίκαλα με τους Σωκράτη Γκιζόγιαννη, Γιάννη Προδρόμου.


Τι σχέση έχουν οι φυτικές ίνες με την υγεία της καρδιάς; | Capital\nDAX 13.231,82 +0,35%\nCAC 6.086,02 +0,64%\nEUR / CHF 1,00399\nΤετάρτη, 01-Ιουν-2022 23:50\nΣχετικές έρευνες δείχνουν πως η κατανάλωση τροφίμων πλούσιων σε φυτικές ίνες σχετίζεται με μειωμένο κίνδυνο εμφάνισης καρδιαγγειακών νοσημάτων. Ειδικότερα, αποτελέσματα προοπτικών μελετών δείχνουν ότι η υψηλή κατανάλωση σχετίζεται με 22% μειωμένο κίνδυνο εμφάνισης στεφανιαίας νόσου.\nΕπιπλέον, ενδιαφέρον παρουσιάζει η πηγή προέλευσης των φυτικών ινών, καθώς ειδικά οι φυτικές ίνες που προέρχονται από τα δημητριακά και τα φρούτα έχει φανεί ότι προστατεύουν από την εμφάνιση καρδιαγγειακών νοσημάτων.\nΤην ίδια ώρα, η πρόσληψη φυτικών ινών παίζει καθοριστικό ρόλο και στη μείωση ή τη διατήρηση του σωματικού βάρους, το οποίο θεωρείται κομβικό για την πρόληψη καρδιαγγειακών νοσημάτων.\nΠιο συγκεκριμένα, η κατανάλωση δημητριακών ολικής άλεσης φαίνεται ότι έχει ευεργετικές επιδράσεις και στο σωματικό βάρος. Ειδικότερα, η υψηλή κατανάλωση, περίπου 3 μερίδων ημερησίως, σε σχέση με τη μηδενική κατανάλωση βρέθηκε ότι σχετίζεται με χαμηλότερο δείκτη μάζας σώματος. Στο ίδιο πλαίσιο, η κατανάλωση 3 με 5 μερίδων ημερησίως δημητριακών ολικής άλεσης σε σχέση με τη σπάνια ή μηδενική κατανάλωση προστατεύει από την πρόσληψη βάρους και πιθανώς από την εμφάνιση παχυσαρκίας.\nΔείτε εδώ περισσότερα για τα από τα οφέλη της κατανάλωσης φυτικών ινών.\nΗ επόμενη μεγάλη θεραπεία κατά του εθισμού\nΠώς ψυχεδελικά φάρμακα έχουν αποδειχθεί πολλά υποσχόμενα για την καταπολέμηση εθιστικών ουσιών.\nΑρθρο του Brendan Borrell\nΥπογονιμότητα: Η σημασία της ψυχολογικής υποστήριξης\nΗ υπογονιμότητα επηρεάζει 1 στα 6 ζευγάρια παγκοσμίως και έχει επιπτώσεις στις σχέσεις, στις καθημερινές δραστηριότητες και την ψυχική υγεία.\nΥψηλή χοληστερόλη: 5 αναπάντεχες αιτίες\nΤα ανεβασμένα λιπίδια στο αίμα είναι "κακά νέα" αφού προδιαθέτουν για καρδιαγγειακά νοσήματα. Η πρόληψη για τις υγιείς τιμές τους είναι πολύ βασική για την καλή μας υγεία.\n#PameNaXasoume: Νέα εκστρατεία ενημέρωσης και πρόληψης για την παιδική και εφηβική παχυσαρκία\nΤην εκστρατεία δημιούργησε η Novo Nordisk Hellas σε συνεργασία με την Ελληνική Ομοσπονδία Καλαθοσφαίρισης με την αιγίδα της Ελληνικής Εταιρείας Παιδικής και Εφηβικής Ενδοκρινολογίας.\nΈρευνα συσχετίζει τον καρκίνο του ήπατος με την κατανάλωση αναψυκτικών\nΜεγαλύτερος ο κίνδυνος καρκίνου του ήπατος λόγω της μεγάλης κατανάλωσης αναψυκτικών και άλλων ροφημάτων με ζάχαρη, σύμφωνα με αμερικανική μελέτη.\nΈρευνα δείχνει πως η κατάψυξη ωαρίων είναι η πιο πετυχημένη στρατηγική για όσες θέλουν να αποκτήσουν παιδιά σε μεγαλύτερη ηλικία\nΤι δείχνουν τα αποτελέσματα της μεγαλύτερης μελέτης που έχει γίνει στις ΗΠΑ.\nΕίστε γυναίκα 50+; Να περιμένετε SMS για δωρεάν ψηφιακή μαστογραφία\nΞεκινά άμεσα η υλοποίηση του προγράμματος για την πρόληψη του καρκίνου του μαστού, "Φώφη Γεννηματά".


Ένα καθαρτικό παχέος εντέρου είναι ένα δημοφιλές εναλλακτικό φάρμακο που κάποιοι ισχυρίζονται ότι αφαιρεί απόβλητα και τοξίνες από το παχύ έντερο. Ωστόσο, υπάρχουν λίγα επιστημονικά στοιχεία που υποστηρίζουν τη χρήση καθαρτικών του παχέος εντέρου, εκτός από εκείνες που συνταγογραφούν οι γιατροί.\nΤα περισσότερα από όσα γνωρίζουν οι ερευνητές για την ασφαλή κάθαρση του παχέος εντέρου προέρχονται από μελέτες που αποσκοπούν στην εξεύρεση τρόπων βελτίωσης της διαδικασίας κολονοσκόπησης αντί να αυξήσουν τα επίπεδα ενέργειας ή να θεραπεύσουν τα εντερικά προβλήματα. Τα περισσότερα προϊόντα καθαρισμού του παχέος εντέρου υποτίθεται ότι βοηθούν στην αποτοξίνωση του παχέος εντέρου ή την απομάκρυνση βλαβερών ουσιών, όπως βλέννας και ξηρών κοπράνων.\nΜερικοί άνθρωποι χρησιμοποιούν επίσης καθαρτικά για να βοηθήσουν στην ανακούφιση της δυσκοιλιότητας.\nΤο πόσιμο νερό μπορεί κανονικά να καθαρίσει το κόλον. Η χρήση του νερού είναι ένας από τους ευκολότερους και ασφαλέστερους τρόπους καθαρισμού του παχέος εντέρου φυσικά. Το νερό μαλακώνει το κόπρανο και του δίνει όγκο, διευκολύνοντας το πέρασμα του μέσα από το παχύ έντερο. Ένα άτομο που έχει αφυδατωθεί θα έχει λιγότερες κινήσεις του εντέρου επειδή το σώμα του προσπαθεί να συγκρατήσει το νερό. Θα απορροφήσει νερό από το έντερο, με αποτέλεσμα το κόπρανο να γίνει ξηρό, σκληρό και δύσκολο να περάσει.\nΟι καθημερινές ανάγκες ενυδάτωσης κάθε ατόμου είναι διαφορετικές, αλλά είναι ζωτικής σημασίας να πίνετε άφθονο νερό καθ ‘όλη τη διάρκεια της ημέρας. Άλλα ποτά, συμπεριλαμβανομένων των καφεϊνούχων, συμβάλλουν στην καθημερινή πρόσληψη νερού ενός ατόμου, αλλά το καθαρό νερό είναι η καλύτερη επιλογή καθώς δεν περιέχει θερμίδες. Σε μια μελέτη του 2013, οι ερευνητές στην Ιορδανία διαπίστωσαν ότι η κατανάλωση περισσότερων από τέσσερις φλιτζάνια νερό ημερησίως μείωσε τον κίνδυνο καρκίνου του παχέος εντέρου, αλλά τα αποτελέσματα δεν ήταν στατιστικά σημαντικά. Στην ίδια μελέτη προσδιορίστηκε η δυσκοιλιότητα ως σημαντικός παράγοντας κινδύνου για τον ορθοκολικό καρκίνο.\nΗ κατανάλωση τουλάχιστον οκτώ ποτηριών νερού ημερησίως μπορεί να βοηθήσει στην πρόληψη της δυσκοιλιότητας και προσφέρει πολλά άλλα οφέλη για την υγεία .\nΟι ακατέργαστοι χυμοί φρούτων και λαχανικών περιέχουν πολλά στοιχεία που μπορούν να βοηθήσουν στην αποτοξίνωση του παχέος εντέρου, συμπεριλαμβανομένων ινών, φυτοχημικών (ωφέλιμων φυτικών χημικών) και φυσικών σακχάρων που λειτουργούν ως καθαρτικά, όπως σορβιτόλη και φρουκτόζη. Οι υποστηρικτές συνιστούν τους ακόλουθους τύπους χυμών:\nμήλο, συμπεριλαμβανομένης της φλούδας\nΟρισμένα σχέδια αποτοξίνωσης του παχέος εντέρου συστήνουν την κατανάλωση μόνο υγρών για λίγες μέρες κάθε φορά για να βοηθήσει στον καθαρισμό του παχέος εντέρου και του πεπτικού σωλήνα. Οι περισσότερες υγειονομικές αρχές δεν συνιστούν τον καθαρισμό μέσω των ακατέργαστων χυμών. Οι ακατέργαστοι χυμοί φρούτων μπορούν να περιέχουν ενώσεις που είναι σκληρές στα νεφρά και στο συκώτι. Χωρίς καμία επεξεργασία για να σκοτωθούν επιβλαβή βακτήρια και ιοί, αυτοί οι χυμοί μπορούν επίσης να είναι επικίνδυνοι. Μπορούν να δημιουργήσουν σημαντικούς κινδύνους για όσους έχουν ιατρικές παθήσεις, όπως ο διαβήτης.\nΕίναι καλύτερο να καταναλώνετε χυμούς φρούτων και λαχανικών με τη μορφή smoothies για να διατηρείτε όλη την ίνα, το νερό και τα θρεπτικά συστατικά ανέπαφα.\nΟι ίνες προσθέτει όγκο στα κόπρανα, γεγονός που μειώνει τον χρόνο που περνάει κάποιος καθισμένος στην τουαλέτα και αυξάνει τον αριθμό των κινήσεων του εντέρου που έχει ένα άτομο. Πολλά φυσικά, ολόκληρα τρόφιμα είναι πλούσια σε φυτικές ίνες, όπως:\nΟι άνθρωποι που δυσκολεύονται να πάρουν αρκετές ίνες μέσω της διατροφής τους μπορούν να δοκιμάσουν να πάρουν συμπληρώματα ινών.\nΤα ζυμωμένα τρόφιμα συχνά περιέχουν υψηλά επίπεδα προβιοτικών, τα οποία είναι ευεργετικά βακτήρια που συμβάλλουν στην υγεία του εντέρου. Αυτά τα βακτήρια βοηθούν τα έντερα να μετακινούν τα κόπρανα έξω από το παχύ έντερο τακτικά και να μειώνουν τον κίνδυνο αερίων, δυσκοιλιότητας και λοίμωξης. Τα κοινά ζυμωμένα τρόφιμα που περιέχουν προβιοτικά περιλαμβάνουν:\nμπύρα και μηλίτης\nΟι έρευνες δείχνουν ότι τα προβιοτικά μπορεί να βοηθήσουν στην πρόληψη και ενδεχομένως στην αντιμετώπιση του καρκίνου του παχέος εντέρου, αλλά οι ερευνητές συμφωνούν ότι χρειάζονται περισσότερες μελέτες για να κατανοήσουν αυτές τις επιπτώσεις.\nΗ τακτική κατανάλωση χυμού λεμονιού μπορεί να έχει θετική επίδραση στην πεπτική υγεία. Φαίνεται ότι οι άνθρωποι βιώνουν το μεγαλύτερο όφελος όταν το πίνουν με άδειο στομάχι, το οποίο επιτρέπει στις ενώσεις του λεμονιού να αλληλεπιδρούν ευκολότερα με τον βλεννογόνο του εντέρου. Έχοντας ένα καθαρό παχύ έντερο είναι κρίσιμο για ορισμένες εξετάσεις διαλογής, όπως οι κολονοσκοπικές εξετάσεις. Οι περισσότεροι άνθρωποι που λαμβάνουν κολονοσκόπηση πρέπει να καταναλώνουν ένα σκεύασμα καθαρισμού του παχέος εντέρου το βράδυ πριν από τη διαδικασία.\nΣε μια μελέτη για τις κολονοσκοπίσεις του 2015, μια ομάδα συμμετεχόντων έλαβε ένα παρασκεύασμα ασκορβικού οξέος ή βιταμίνης C, επιπλέον του τυπικού υγρού μείγματος πολυαιθυλενογλυκόλης (PEG). Οι συμμετέχοντες που έλαβαν βιταμίνη C είχαν καλύτερη προετοιμασία εντέρων από εκείνους των άλλων ομάδων. Ο χυμός λεμονιού είναι πολύ υψηλός σε βιταμίνη C, οπότε μπορεί να είναι ένα αποτελεσματικό φυσικό καθαριστικό παχέος εντέρου.\nΟρισμένα τσάι από βότανα μπορεί να είναι ευεργετικά για την υγεία του πεπτικού συστήματος. Αυστραλιανή έρευνα από το 2014 βρήκε μια συσχέτιση μεταξύ κατανάλωσης τσαγιού βοτάνων και χαμηλότερου κινδύνου καρκίνου του παχέος εντέρου. Άλλα φυσικά τσάγια, όπως τζίντζερ ή τσάι λεμονιού, μπορούν επίσης να βοηθήσουν στην πέψη.\nΠιθανά οφέλη από τον καθαρισμό του παχέος εντέρου\nΟι άνθρωποι που υποστηρίζουν καθαρισμό του παχέος εντέρου ισχυρίζονται ότι μπορούν να βελτιώσουν τα επίπεδα ενέργειας, αν και δεν υπάρχουν επιστημονικά στοιχεία που να το αποδεικνύουν. Δεν υπάρχουν επί του παρόντος αποδεδειγμένα οφέλη από την αποτοξίνωση του παχέος εντέρου. Ωστόσο, οι άνθρωποι που προωθούν την αποτοξίνωση του παχέος εντέρου ισχυρίζονται ότι παρέχουν σημαντικά οφέλη για την υγεία, όπως:\nτην αφαίρεση των τοξινών\nβελτιώνοντας τη λειτουργία του ήπατος\nβοηθώντας την απώλεια βάρους\nανακουφίζοντας φούσκωμα, κράμπες και αέρια\nμειώνοντας τον κίνδυνο καρκίνου του παχέος εντέρου\nΜερικοί από τους δυνητικούς κινδύνους για τον καθαρισμό του παχέος εντέρου περιλαμβάνουν:\nηλεκτρολυτική ανισορροπία και αφυδάτωση\nαπώλεια υγιούς μικροχλωρίδας εντέρου και αυξημένο κίνδυνο μόλυνσης\nέλκη του εντέρου, οι οποίες είναι ανοικτές κοπές και πληγές\nλοίμωξη του εντέρου\nνεφρική βλάβη και αποτυχία\nΤα άτομα με προϋπάρχουσες παθήσεις του εντέρου θα πρέπει να αποφεύγουν μεθόδους καθαρισμού του εντέρου, εκτός εάν ένας γιατρός τους εκτελεί ή συνταγογραφεί. Οι μέθοδοι καθαρισμού του εντέρου, μπορούν να προκαλέσουν έκρηξη συμπτωμάτων σε άτομα με συγκεκριμένες καταστάσεις, όπως:\nσυνθήκες του ήπατος\nπροηγούμενη χειρουργική επέμβαση στο κόλον\nΤα άτομα με νεφρικές παθήσεις πρέπει να αποφεύγουν να καταναλώνουν μεγάλες ποσότητες χυμού επειδή μπορεί να περιέχουν υπερβολικά οξαλικά, γεγονός που μπορεί να προκαλέσει νεφρικά προβλήματα.\nΤα άτομα με διαβήτη και άλλες μεταβολικές παθήσεις θα πρέπει επίσης να αποφεύγουν τα αποτοξίνωση ή τις ακραίες δίαιτες και, αντίθετα, να ακολουθούν μια υγιεινή, συνιστώμενη από το γιατρό διατροφή.\nΟ σοβαρός περιορισμός της πρόσληψης θερμίδων, που συχνά αποτελεί μέρος του καθαρισμού του παχέος εντέρου, μπορεί επίσης να είναι επιζήμιος για τη γενική υγεία ενός ατόμου. Σπάνια συμβάλλει στη μακροπρόθεσμη απώλεια βάρους ή στην ευημερία.\nΠάντα να μιλάτε με έναν γιατρό πριν από την έναρξη της αποτοξίνωσης του παχέος εντέρου. Όποιος προσπαθεί να καθαρίσει το παχύ έντερο πρέπει να γνωρίζει τις πιθανές παρενέργειες, όπως η διάρροια και η αδυναμία, και να αναζητήσει ιατρική περίθαλψη όταν είναι απαραίτητο.\nΧΕΙΡΟΥΡΓΟΣ ΤΟΥ ΠΑΧΕΟΣ ΕΝΤΕΡΟΥ – ΑΝΘΡΩΠΟΚΕΝΤΡΙΚΗ ΑΝΤΙΜΕΤΩΠΙΣΗ\nΑποτοξίνωση παχέος εντέρου 03.06.2020\nΤι προκαλεί βλέννα στα κόπρανα; - 23 Ιουλίου, 2020 reply\n[…] βλεννογόνος μεμβράνη του παχέος εντέρου βοηθά την κίνηση των κοπράνων. Μία «κανονική» […]


TONER Εκτυπωτή XEROX PHASER 3600 | Emarket\nΑρχική σελίδα >> Υπολογιστές >> Αναλώσιμα >> Μελάνια - Toner\nTONER Εκτυπωτή XEROX PHASER 3600\nΑΘΗΝΑ -ΑΝΩ ΠΑΤΗΣΙΑ - ΑΤΤΙΚΗΣ\n18/06/2019 - 09:18\nORIGINAL TONER XEROX, για Εκτυπωτή XEROX PHASER 3600\nΓνησιo σφραγισμένo TONER XEROX, για Εκτυπωτή XEROX PHASER 3600 ,\nγια 7. 000 σελίδες, με κωδικό:(106 R01370 ).\nΔυνατότητα αποστολής πανελλαδικά.\nAθηνα - Πειραιας παραλαβή χερι με χέρι.\nΠαράκληση προς τους χρήστες, πριν βαλετε την προσφορά σας, παρακαλώ διαβάστε την περιγραφή του προϊόντος και να ΕΙΣΤΕ 100% ΣΙΓΟΥΡΟΙ ΓΙΑ ΤΗΝ ΑΓΟΡΑ!!.\nΘα ήθελα να σας επισημάνω ότι μετά την ολοκλήρωση της συναλλαγής μας, πρέπει να κάνουμε αξιολογήσεις, για να μπορούν να μας εμπιστεύονται και οι υπόλοιποι χρήστες. (Πληροφορώ τους καινούριους χρήστες - αξιολόγηση κάτω από 3 – ότι δεν θα κάνω πρώτος αξιολόγηση, αν δεν δεχτώ την δική τους) .


Οι δύο Άγιοι Αρχιεπίσκ. Λαρίσης με το όνομα Βησσαρίων 15/9/1525 [ΒΙΝΤΕΟ] Του Κων/νου Αθ. Οικονόμου δασκάλου-\nΟι δύο Άγιοι Αρχιεπίσκ. Λαρίσης με το όνομα Βησσαρίων 15/9/1525 [ΒΙΝΤΕΟ] Του Κων/νου Αθ. Οικονόμου δασκάλου\nΠατρίδα του Αγίου υπήρξε ο οικισμός της Μεγάλης Πόρτας (Μεγάλες Πύλες) στα όρια της σημερινής Πύλης των Τρικάλων. Οι γονείς του, που ήταν ευσεβείς Χριστιανοί, ανέθρεψαν το γιο τους “εν παιδεία και νουθεσία Κυρίου”.\nΑπό την πρώτη παιδική ηλικία ο μικρός Βησσαρίων μάθαινε τα ιερά γράμματα (κοινά) από δασκάλους-ιερωμένους της ιδιαίτερής του πατρίδας. Από την ηλικία των 10-12 ετών είχε αποβάλλει από την καρδιά του κάθε ενδιαφέρον για πλούτο, δόξα, γάμο, κ. α. Θέλησε μάλιστα από πολύ μικρός να ακολουθήσει τον αγγελικό βίο των μοναχών. Έτσι αγαπημένα του αναγνώσματα ήταν τα βιβλία των βίων των Αγίων και των Πατέρων της Εκκλησίας.\nΕνώ ήταν ακόμα νέος, εγκατέλειψε το πατρικό σπίτι του και προσκολλήθηκε στον Άγιο Μητροπολίτη Λάρισας Μάρκο2 στα Τρίκαλα. Από τότε έμενε στο Γέροντα αυτό για πολλά έτη τηρώντας μεγάλη υπακοή και τέλεια υποταγή. Όταν, μετά από μερικά έτη, χήρεψε η θέση της Επισκοπής Ελασσόνας και Δομενίκου, ο Μητροπολίτης Λαρίσης μαζί με το σύνολο των επισκόπων της Θεσσαλίας ψήφισαν τον Βησσαρίωνα επίσκοπό της. Όμως εκεί δεν έγινε δεκτός και σε λίγα χρόνια αναγκαστήκαμε να αποχωρήσει.\nΟι δύο λόγοι που δεν έγινε δεκτός ο Άγιος ήταν πρώτα ο φθόνος κάποιων Χριστιανών προς το πρόσωπό του και έπειτα η απαίτηση των κατοίκων της Ελασσόνας να μην υποτάσσεται η επισκοπή τους στη Μητρόπολη Λαρίσης αλλά απευθείας στο Οικουμενικό Πατριαρχείο. Έτσι ο πατριάρχης της Κων/λης Θεόληπτος (1513-22), τοποθέτησε αντί του Αγίου κάποιον Νεόφυτο (1516-38). Αξίζει εδώ να σημειωθεί ότι έκτοτε ο επίσκοπος της Ελασσόνας οριζόταν πάντα από τον Οικουμ. Πατριάρχη μέχρι και την ανακήρυξη του Αυτοκεφάλου της Εκκλησίας της Ελλάδος.\nΟ Άγιος Βησσαρίων, χωρίς να λυπηθεί για την έξωσή του από τον επισκοπικό θρόνο, επέστρεψε στα Τρίκαλα κοντά στον πνευματικό του πατέρα. Συνέχισε μάλιστα να υπηρετεί σαν ο ταπεινότερος των δούλων με ευλάβεια και τον Γέροντά του και τους φτωχούς ή ξένους που προσέτρεχαν για βοήθεια στη Μητρόπολη. Γύρω στο 1520 εκοιμήθη ο επίσκοπος Σταγών Νικάνωρ και ο λαός της Επισκοπής ζήτησε τον Άγιο Βησσαρίωνα για τη διαποίμανσή του.\nΣτους Σταγούς (Καλαμπάκα) λοιπόν ο Άγιος διετέλεσε επίσκοπος, επιτροπικά, για έξι έτη. Όταν ο πνευματικός του πατέρας, μητροπ. Μάρκος, αναχώρησε για τις “άνω μονές”, ο Βησσαρίων τοποθετήθηκε μητροπολίτης Λαρίσης με απόφαση του Πατριάρχη Ιερεμία Α΄(1522-46). Ο βίος του Αγίου μητροπ. Λαρίσης Βησσαρίωνα ήταν από και πέρα οσιακός. Ήταν η “φιλότεκνος μήτηρ ομού και φιλόστοργος, αγκαλιζόμενη όλους, τρέφουσα όλους, προνοούσα δι΄ όλους3 …”.\nΕκτός από το πνευματικό του έργο, ο Άγιος έγινε γνωστός για τα έργα κοινής ωφέλειας που με μέριμνά του έγιναν σε πολλές περιοχές της επαρχίας του. Φημισμένα είναι τα γεφύρια, που με δαπάνες και φροντίδες του κατασκευάστηκαν, τα οποία έζωναν τις όχθες των ορμητικών ποταμών της Δυτ. Θεσσαλίας. Σημαντικότερο, αλλά και δυσκολότερο στην κατασκευή του, γεφύρι, ήταν αυτό του Κοράκου στον Ασπροπόταμο (Αχελώο).\nΜερικά από τα γεφύρια του Αγίου σώζονται ως τις μέρες μας, όπως για παράδειγμα της Πόρτας-Παναγιάς στον Πορταΐτικο ποταμό. Ο Άγιος είχε την άριστη συνήθεια να μην χειροτονεί επισκόπους της Μητροπόλεώς του τυχαίους ανθρώπους, αλλά τους άξιους και τους ικανούς, τους ανεπίληπτους, τους μιμητές του Χριστού, τους νηφάλιους, τους αφιλάργυρους, τους ειρηνικούς.\nΛίγα έτη πριν την κοίμησή του οικοδόμησε Ναό στο όνομα της Μεταμορφώσεως του Σωτήρος καθώς και Ι. Μονή δίπλα στο Ναό αυτό, σε συνεργασία με τον τότε επίσκοπο Καπούης και Φαναρίου Ιγνάτιο. Τέλος, έγραψε τη διαθήκη του, στην οποία συμπεριλαμβάνονταν και οι κανόνες της μοναχικής ζωής για τους ασκητές που άρχισαν να εγκαταβιούν στην Ι. Μ. της Μεταμορφώσεως ή Δουσίκου, όπως λεγόταν αλλιώς.\nΝιώθοντας ότι το τέλος της επίγειάς του ζωής πλησίαζε, λόγω μιας χρόνιας αρρώστιας που τον ταλαιπωρούσε, προσκάλεσε τους αρχιερείς των Επισκοπών του και όλους τους μοναχούς τους οποίους νουθέτησε για τελευταία φορά και, αφού τους χαιρέτισε ασπαζόμενος έναν προς έναν, εκοιμήθη ειρηνικά την 15η Σεπτεμβρίου του 1541.\nτο βιντεο: https://www.youtube.com/watch?v=ddTgCoe9A98&list=PLBIjTiUGfNYCzwLy2Ukok1vNcE1zOGJ-q&index=7


Renault KADJAR: Γνωρίστε τη Liv! (VIDEO)\nΖούμε στο 2020 και όλα γύρω μας είναι ψηφιοποιημένα.\nΟ καθένας μπορεί να ζήσει μια ψηφιακή εμπειρία ταξιδιού «πετώντας» πάνω από ένα προορισμό στην οθόνη του υπολογιστή του ή «εξερευνώντας» τον με συσκευές VR (εικονικής πραγματικότητας).\nΠώς θα ήταν άραγε να αντιστρέφαμε την εμπειρία;\nΤι θα γινόταν αν ένα δημιούργημα του ψηφιακού κόσμου, ήθελε να ζήσει μια εμπειρία του δικού μας, του πραγματικού κόσμου;\nΜέσα στο Renault KADJAR ακόμα και ένας virtual πρωταγωνιστής μπορεί να νοιώσει ενθουσιασμό και μια συναρπαστική εμπειρία οδήγησης, πέρα για πέρα αληθινή. Όπως αυτή που προσφέρει η Renault σε όλα τα μοντέλα της.


ΠΑΝΕΛΛΗΝΙΑ ΟΜΟΣΠΟΝΔΙΑ ΔΑΣΟΦΥΛΑΚΩΝ ΔΗΜΟΣΙΩΝ ΥΠΑΛΛΗΛΩΝ: 07/01/13\nΕΠΙΧΕΙΡΗΣΗ ΓΙΑ ΤΗΝ ΔΙΑΣΩΣΗ ΕΝΟΣ ΝΕΑΡΟΥ ΑΙΓΑΓΡΟΥ\nΤο Δασαρχείο Θεσ/νίκης και η Δ/νση Δασών Χανιών με την επιστημονική συνδρομή κτηνιάτρων της Κρήτης και της Κτηνιατρικής Σχολής του Αριστοτέλειου Πανεπιστήμιου Θεσ/νίκης, σε μια άψογη συνεργασία μεταξύ τους, κατάφεραν και ολοκλήρωσαν την μεταφορά ενός νεαρού αίγαγρου του «Θοδωρή» με πρόβλημα στο γόνατο, από την νησίδα Θεόδωρος της Κρήτης, στα κτηνιατρικά εργαστήρια του Αριστοτέλειου Πανεπιστήμιου Θεσ/νίκης για περαιτέρω νοσηλεία και αποκατάσταση της πάθησής του.\nΗ παραλαβή του ζώου, από το αεροδρόμιο «Μακεδονία» της Θεσ/νίκης, πραγματοποιήθηκε με απόλυτη επιτυχία από Δασοφύλακες του Δασαρχείου Θεσ/νίκης και της Δ/νσης Αναδασώσεων.\nΕυχόμαστε όλοι σύντομα να δούμε τον «Θοδωρή» να σκαρφαλώνει και πάλι ελεύθερος τα περήφανα βουνά της Κρήτης.\nΑναρτήθηκε από ΠΑΝΕΛΛΗΝΙΑ ΟΜΟΣΠΟΝΔΙΑ ΔΑΣΟΦΥΛΑΚΩΝ στις 12:48:00 μ.μ. 1 σχόλιο: Σύνδεσμοι σε αυτήν την ανάρτηση


Ν. Κακλαμάνης: Εγω είμαι πιό ωραίος από τον Βεζυρόπουλο | Πολιτική Ειδήσεις\nΜε τι ατάκα ο Ν. Κακλαμάνης αποκλιμάκωσε την ένταση στη Βουλή\nΔύο στα δύο σήμερα από τον Νικήτα Κακλαμανη που προήδρευε της συνεδρίασης στην Ολομέλεια της Βουλης.\nΓΡΑΦΕΙ: THETOC TEAM published 13 Δεκ. 19 (16:13)\nΔύο στα δύο σήμερα από τον Νικήτα Κακλαμανη που προήδρευε της συνεδρίασης στην Ολομέλεια της Βουλης. Με το χιούμορ του αποφόρτισε το κλίμα δύο φορές.\nΤο πρωί αποκλιμάκωσε την ένταση μεταξύ του υφυπουργού Προστασίας του Πολίτη Λευτερη Οικονομου και του βουλευτή του ΜεΡΑ25 Κλέωνα Γρηγοριαδη. Αφορμή ήταν τα σχόλια του Κλέωνα Γρηγοριάδη για την Αστυνομία και τα πρόσφατα επεισόδια στα Εξάρχεια, που προκάλεσαν την αντίδραση του υφυπουργού Προστασίας του Πολίτη Λευτέρη Οικονόμου.\nΟ υφυπουργός Προστασίας του Πολίτη επανέλαβε ότι το υπουργείο καταδικάζει τα κρούσματα αστυνομικής αυθαιρεσίας και υπενθύμισε ότι έχουν ήδη διαταχθεί ΕΔΕ και τα αποτελέσματα θα σταλούν στον Συνήγορο του Πολίτη για έλεγχο. Ωστόσο ο ισχυρισμός του βουλευτή να παραλληλίσει τις τακτικές της ΕΛΑΣ με όσα συμβαίνουν στην Χιλή δημιούργησαν δυσφορία στον Λευτέρη Οικονόμου.\nΚατηγόρησε τον βουλευτή ότι παίρνει εκ προοιμίου θέση για ότι συνέβη χωρίς να περιμένει τα σχετικά πορίσματα κα υπογράμμισε αυστηρά ότι κανείς δεν είναι διατεθειμένος να αποδεχθεί τέτοιες συμπεριφορές που προσβάλουν την εικόνα της ΕΛΑΣ. Δήλωσε όμως ότι και οι αστυνομικοί είναι άνθρωποι που έχουν οικογένειες και παιδιά και βρίσκονται απέναντι στις μολότοφ για να προστατέψουν τις περιουσίες και τις ζωές των ανθρώπων.\nΣτο σημείο αυτό παρενέβη ο Νικήτας Κακλαμάνης και θέλοντας να αποφορτίσει την ένταση είπε απευθυνόμενος στον βουλευτή.\n«Θα σας πω κάτι με το οποίο θα συμφωνήσει και ο Ανδρέας Ξανθός (πρώην υπουργός Υγείας). Εκατό να σώσει ο γιατρός, λένε ο θεός των έσωσε. Δύο να πεθάνουν λένε ο γιατρός τους έστειλε. Το ίδιο συμβαίνει και με τους αστυνομικούς. Χίλια καλά να κάνουν όλοι το θεωρούν αυτονόητο. Δύο στραβά να κάνουν είμαστε έτοιμοι να τους κρεμάσουμε στα μανταλάκια αυτό είναι άδικο». \nΑργοτερα επιχειρώντας να κόψει τη φορά του επίμονου Ανδρεα Λοβερδου ο οποίος ζητούσε εξηγήσεις από τον υφυπουργό Οικονομικών Αποστολου Βεζυροπουλου είπε στον βουλευτή του ΚΙΝΑΛ «μην κοιτάτε τον Βεζυροπουλο, εμένα να κοιτάτε, είμαι άλλωστε πιο ωραίος».\nΕπικράτησε θυμηδία που παρέσυρε και τον Αντρέα Λοβερδο.


DESPOTAKIS MARIOS basketball coach: Απόφαση αποχώρησης\nΠριν από 1 περίπου μήνα όταν οι παράγοντες της ΑΕΚ Περιστερίου, με τους οποίους γνωρίζομαι πολλά χρόνια, μου ζήτησαν να βοηθήσω την γυναικεία ομάδα, δεν μπορούσα να αρνηθώ για 2 λόγους: 1ον γιατί είναι δεδομένη η αγάπη μου για την ΑΕΚ γενικά και 2ον γιατί το γυναικείο μπάσκετ είναι ένας χώρος που αγαπώ και εκτιμώ ιδιαίτερα.\nΌλο αυτό το διάστημα δουλέψαμε πολύ σκληρά για να αντιστρέψουμε τη κατάσταση. Δυστυχώς όμως η ζημιά που είχε γίνει στην ομάδα ήταν πολύ πιο σοβαρή από ότι πίστευα αρχικά. Ο ανύπαρκτος καλοκαιρινός σχεδιασμός, η προετοιμασία που δεν έγινε ποτέ, καθώς και μια σειρά από άλλες λεπτομέρειες, είναι στοιχεία που έχουν επηρεάσει αρνητικά την ομάδα αγωνιστικά και ψυχολογικά.\nΈτσι λοιπόν, έπειτα από αρκετή σκέψη, αποφάσισα να αποχωρήσω από την ομάδα, καθώς βλέπω ότι οι συνθήκες στη παρούσα φάση δεν είναι οι κατάλληλες για να δουλέψω όπως έχω μάθει τόσα χρόνια, ώστε να υπάρχει το ανάλογο αποτέλεσμα. Λυπάμαι πραγματικά που συμβαίνει αυτό, γιατί η ΑΕΚ Περιστερίου είναι ένα σωματείο με ιστορία στο γυναικείο μπάσκετ, πολύ σοβαρή διοίκηση και δεν της αρμόζει τέτοια εικόνα.\nΣτο σημείο αυτό θα ήθελα να τονίσω ότι τα κορίτσια προσπάθησαν φιλότιμα όλο αυτό το διάστημα. Πιστεύω ότι έχουν και τη μικρότερη ευθύνη για ότι συμβαίνει. Πρόκειται για καλές αθλήτριες και αξιόλογους χαρακτήρες και πραγματικά είμαι απόλυτα ικανοποιημένος από τη προσπάθειά τους. Σίγουρα αν είχαμε ξεκινήσει μαζί από το καλοκαίρι τα πράγματα θα ήταν πολύ διαφορετικά και η ΑΕΚ θα βρισκόταν εκεί που πραγματικά της αξίζει να βρίσκεται.\nΚλείνοντας θα αναφέρω ότι θα παραμείνω όσο διάστημα χρειάζεται μέχρι να βρεθεί ο αντικαταστάτης μου και σίγουρα θα επιστρέψω στην ομάδα όποτε αυτό μου ξαναζητηθεί, αρκεί να υπάρχουν οι κατάλληλες προϋποθέσεις. Επίσης .θέλω να ευχαριστήσω τους εφόρους του τμήματος, καθώς και τη διοίκηση της ομάδας για την έστω και μικρή αυτή συνεργασία.


ΕΚΠΟΛΙΤΙΣΤΙΚΟΣ ΣΥΛΛΟΓΟΣ - ΣΤΕΙΡΙ ΒΟΙΩΤΙΑΣ: Φεβρουαρίου 2010\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 2:24 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο χορευτικό τμήμα του Εκπολιτιστικού Συλλόγου Στειρίου , ανακοινώνει την έναρξη μαθημάτων παραδοσιακών χορών για την φετινή χρονιά, με χοροδιδάσκαλο τον κ. Ανδρέα Κουτσούμπα\nΟι εγγραφές θα γίνουν την Κυριακή 28 Φεβρουαρίου 2010 στην αίθουσα του Συλλόγου από 11 - 12 π.μ.\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 11:31 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 1:41 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\n* Προτού νυχτώσει τα τσοπανόπαιδα, ομάδες ομάδες έπαιρναν το δρόμο της επιστροφής άλλα για το Μεγάλο Χωράφι, Κοκκίσταινα και Ράχη και άλλα για Βολιθιά, Στράκι, Σπαραίικα , Γκούρ Κούκι, Τσιμικαίικα.\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 1:26 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 11:51 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠρόσκληση σε πάρτι μασκέ από τον Σύλλογο Γονέων Δ. Σ.& Ν.Στειρίου\nΕτικέτες Πρόσκληση, Σύλλογος Γονέων\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 6:01 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 10:09 π.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 9:17 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 2:08 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜαρία Π. Αργυρίου και Λουκά Α. Κουσκούκη και από διήγηση των : Ουρανίας Γ. Λαγού και Ζωής Γ. Κουσκούκη\nΓύρω στις 9:00 το πρωί της Κυριακής όλα τα παιδιά των τσοπάνηδων έφευγαν από τα μαντριά τους και τραγουδώντας έπαιρναν το μονοπάτι για να έρθουν στο χωριό για να δούνε ή να ντυθούν << μασκαράδες >>. Γύρω στις 2:00 το μεσημέρι, μικροί και μεγάλοι, άνδρες και γυναίκες , χωριάτες και τσοπάνηδες ξεχύνονταν από τα σοκάκια και τις γειτονιές και τραγουδώντας, μαζευόντουσαν στο μαγαζί του Παπαγιάννη όπου άρχιζαν τα πειράγματα και ο χορός, άλλες φορές με το γραμμόφωνο και άλλες φορές με τους τοπικούς οργανοπαίκτες ( Καραφουντάνη, Τρόκα, Ντουντουλούτσ και τους μεταγενέστερους Κατσάρα, Φαρούκα, Νιούς, Πετράν).\nΠροτού νυχτώσει τα τσοπανόπαιδα, ομάδες ομάδες έπαιρναν το δρόμο της επιστροφής άλλα για το Μεγάλο Χωράφι, Κοκκίσταινα και Ράχη και άλλα για Βολιθιά, Στράκι Σπαραίικα , Γκούρ Κούκι, Τσιμικαίικα.\nΤο βράδυ όλοι οι συγγενείς μαζεύονται σ΄ένα σπίτι, φέρνει καθ΄ένας ότι έχει ετοιμάσει, τρώνε, πίνουν,διασκεδάζουν,πολλοί δε ντύνονται μασκαράδες και επισκέπτονται άλλα σπίτια.\nΜετά το φαγοπότι, όλα τα σκεύη πλένονταν με βραστό νερό γιατί την άλλη μέρα, Καθαρή Δευτέρα, άρχιζε η νηστεία. << Αύριο είναι νηστεία και δεν κάνει να έχουν " λέρες " ( λίπη ) >>\nΕτικέτες Απόκριες, Ήθη και Έθιμα\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 9:51 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΣΤΕΙΡΙΟΥ στις 4:22 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Εξώδικο στον υπ. Εθνικής Άμυνας, στο Ανώτατο Ναυτικό Συμβούλιο και το ΤΑΙΠΕΔ έστειλε ο Περιφερειάρχης Ι.Ν. Θεόδ. Γαλιατσάτος – Meganisi News\nΤΟΠΙΚΑ 2 Οκτωβρίου 2014 0\nΤο Υπ. Εθνικής Αμύνης βρίσκεται υπόλογο για κάτι που αρχικά δεν γνώριζε αλλά στη συνέχεια ενέκρινε λόγω πιέσεων της κυβέρνησης.\nΕξώδικο προς τον υπουργό εθνικής άμυνας, τον πρόεδρο και τα μέλη του ανώτατου ναυτικού συμβουλίου και τον πρόεδρο και τα μέλη του Δ.Σ. του ΤΑΙΠΕΔ με κοινοποίηση προς την εταιρεία «N.C.H. CAPITAL Inc.», απέστειλε ο περιφερειάρχης Ιονίων Νήσων Θ. Γαλιατσάτος με θέμα «Επικίνδυνη για την εθνική ασφάλεια μεταφορά του εθνικού οχυρού Αγ. Στεφάνου Κέρκυρας».\nΟ περιφερειάρχης αναφέρει και αναλύει δύο βασικούς λόγους για τους οποίους είναι επικίνδυνη η μεταφορά του οχυρού και συγκεκριμένα:\nα) Λόγω σοβαρών προβλημάτων ασφαλείας για το ίδιο το Οχυρό που προκύπτουν από την κατάργηση της Επιτηρούμενης Ζώνης.\nΗ προτεινόμενη νέα θέση του Ναυτικού Οχυρού δεν έχει επιτηρούμενη ζώνη, επομένως δεν διασφαλίζονται οι στρατιωτικές εγκαταστάσεις και παραβιάζεται ο ΑΝ 376/1936. H κατάργηση της Επιτηρούμενης Ζώνης δεν μπορεί να αντικατασταθεί από τη σύγχρονη τεχνολογία και επομένως προκύπτουν σοβαρά θέματα ασφάλειας για το ίδιο το Οχυρό.\nβ) Λόγω της έλλειψης ορατότητας της νέας θέσης και αδυναμίας επόπτευσης της περιοχής από τα ραντάρ. Η νέα θέση του Ναυτικού Οχυρού (όπως χαρακτηριστικά αναφέρει και η Τεχνική Έκθεση Μηχανολόγου Μηχανικού του ΕΜΠ που κατατέθηκε στο ΣτΕ) δεν παρέχει ούτε οπτική ορατότητα, ούτε δυνατότητα επόπτευσης της περιοχής από τα ραντάρ για το μεγαλύτερο τμήμα της θαλάσσιας έκτασης ανάμεσα στην Κέρκυρα και την Αλβανία καθώς και για τις ακτές της Κέρκυρας απέναντι από τη Αλβανία. Υπάρχει δηλαδή, μεγάλος “νεκρός τομέας”, άρα έλλειμμα στρατιωτικής επιτήρησης.\nΟ Περιφερειάρχης εκτιμά ότι το Υπ. Εθνικής Άμυνας, «εξαναγκάστηκε σε μια αδικαιολόγητη και προκλητική παραχώρηση εθνικής κυριαρχίας» ενώ όπως αναφέρει χαρακτηριστικά «καταργείται η επιτηρούμενη ζώνη του μοναδικού Ν.Ο. στα στενά Κέρκυρας – Αλβανίας και σε απόσταση μόλις δυο μέτρων θα χτιστεί από τον επενδυτή του ΤΑΙΠΕΔ τουριστικό χωριό».\n«Είναι απαράδεκτο, τονίζει ο περιφερειάρχης με το πρόσχημα του δημόσιου χρέους (το ΤΑΙΠΕΔ θα εισπράξει μόλις 23εκ [26 ευρώ ανά τ.μ.] μείον τα έξοδα μετεγκατάστασης του Οχυρού) να θυσιάζεται η Εθνική Ασφάλεια και μάλιστα σε μια τόσο ταραγμένη εποχή».\nTags: ΑΓ. ΣΤΕΦΑΝΟΣ ΚΕΡΚΥΡΑΣ, ΕΞΩΔΙΚΟ, ΘΕΟΔΩΡΟΣ ΓΑΛΙΑΤΣΑΤΟΣ, ΝΑΥΤΙΚΟ ΟΧΥΡΟ, Περιφερειάρχης, ΤΑΙΠΕΔ\nΕγκύκλιο με την οποία επισημαίνεται η ανάγκη διενέργειας υγειονομικών ελέγχων στις σχολικές μονάδες της χώρας όλων των βαθμίδων και των […]\nΤΟΠΙΚΑ 10 Ιουνίου 2016 0\nΤο Γενικό Λύκειο Νυδριού σας προσκαλεί σε θεατρική παράσταση\nΣΚΗΝΟΘΕΣΙΑ-ΕΠΙΜΕΛΕΙΑ : ΕΛΕΝΗ ΜΑΜΟΥΡΑ- ΕΦΗ ΛΙΑΡΟΠΟΥΛΟΥ Τετάρτη 22 Ιουνίου 2016 ΚΑΙ Πέμπτη 23 Ιουνίου 2016 Ώρα έναρξης: 20:00 Αίθουσα εκδηλώσεων […]


Ξανά στο τραπέζι το δημοψήφισμα για τη μεταρρύθμιση της Τ.Α\nΈκτακτη συνεδρία της εκτελεστικής επιτροπής της Ένωσης Δήμων θα πραγματοποιηθεί την ερχόμενη Τρίτη με σκοπό να ζητηθεί εκ νέου ψηφοφορία από την γενική συνέλευση «έτσι ώστε να μην υπάρχουν σκιές» εισηγήθηκε ο Πρόεδρος της Ένωσης Δήμων Ανδρέας Βύρας καθώς τα αποτελέσματα της τελευταίας γενικής συνέλευσης θεωρούνται αμφισβητήσιμα από μερικούς Δημάρχους.\nΣύμφωνα με τις δηλώσεις του κ. Βύρα την Τετάρτη, 17 Απριλίου 2019, στο κρατικό κανάλι, στην γενική συνέλευση συζητήθηκε η αναγκαιότητα της μεταρρύθμισης και αποφασίστηκε η κατάληξη τους σε συγκεκριμένες θέσεις για κάθε πυλώνα. « Έχουμε καταλήξει σε συγκεκριμένες εισηγήσεις και το επόμενο βήμα είναι η διαπραγμάτευση μαζί με τον Υπουργό Εσωτερικών και τα κόμματα για αυτούς τους πυλώνες».\nΕντάσεις μεταξύ των δημάρχων υπήρξαν όταν τέθηκε επί τάπητος το τελευταίο θέμα που αφορούσε ένα ενδεχόμενο δημοψήφισμα ως το τελευταίο στάδιο πριν την μεταρρύθμιση. Κατά πόσο δηλαδή όταν ολοκληρωθεί η διαδικασία και καταλήξουν οι εμπλεκόμενοι στην μεταρρύθμιση και αφότου εγκριθεί από την βουλή το τελικό νομοσχέδιο θα τύχει έγκρισης από την τοπική κοινωνία η όχι. Η πλειοψηφία ψήφισε την διεξαγωγή δημοψηφίσματος.\n«Ο κόσμος πρέπει να καταλάβει πως είναι προς όφελος όλων η μεταρρύθμιση. Την λαϊκή αποδοχή δεν πρέπει να την φοβόμαστε αλλά να την επιδιώκουμε.»\nΟ Υπουργός Εσωτερικών κ. Πετρίδης με την σειρά του ανέφερε πως ως κράτος και ως εκτελεστική εξουσία μαζί με τα κόμματα θα υποβάλουν μια πρόταση στη βουλή και τάχθηκε εναντίον ενός ενδεχόμενου δημοψηφίσματος «Μια τέτοια οριζόντια μεταρρύθμιση δεν είναι ένα τοπικιστικό θέμα που απαιτεί δημοψήφισμα αλλά μια μεταρρύθμιση που επανακαθορίζει τις σχέσεις του πολίτη με το κεντρικό κράτος».\nΤις αντιδράσεις του και την δυσανασχέτηση του για την κατάληξη της γενικής συνέλευσης εξέφρασε μέσα από τον προσωπικό του λογαριασμό στο facebook ο Δήμαρχος Αγιας Νάπας κ. Καρούσος\n«Οι Δήμαρχοι να μάθουν να σέβονται τα αποτελέσματα της Γενικής Συνέλευσης της Ένωσης Δήμων. Στο θέμα του Δημοψηφίσματος ήταν ξεκάθαρη η μέτρηση και κάποιοι Δήμαρχοι που ήταν εναντίων της πρότασης για δημοψήφισμα αποχώρησαν μόλις κατάλαβαν ότι δεν θα περάσει το δικό τους. Σήμερα μαθαίνω οτι ζητούν να ξανά τεθεί το θέμα σε άλλη γενική συνέλευση για το δημοψήφισμα. Τα δικά σας δικά σας και τα δικά μας πάλι δικά σας. Δεν υπάρχει κανένας σεβασμός , διαπραγματεύονται αρκετοί εκ μέρους μας χωρίς να μας λαμβάνουν υπόψη . Το πιο σημαντικό όμως που πρέπει να μας απαντήσουν είναι γιατί θέλουν οι συνενώσεις να γίνουν με Δικτατορικό τρόπο αντί με Δημοκρατικό και Συνταγματικό τρόπο»\nΑνάρτηση επί του θέματος έκανε και ο Υπουργός Εσωτερικών επισημαίνοντας την ενδυνάμωση των δήμων μετά την μεταρρύθμιση και πως σε ένα τέτοιο ζήτημα οι αντιδράσεις είναι αναμενόμενες.\n«Με τη μεταρρύθμιση οι Δήμοι και οι τοπικές κοινωνίες γίνονται δυνατοί, αλλά τα μέλη και οι καρέκλες στην Ένωση Δήμων μειώνονται. Αναμενόμενες οι αντιδράσεις, και το στενό «τοπικιστικό» αλλά οι συγχωνεύσεις αποτελούν αναπόσπαστο μέρος της μεταρρύθμισης. Δεν μπορείς να ζητάς και νέους πόρους, και αυτονομία, και σημαντικά αυξημένες αρμοδιότητες, αλλά να αρνείσαι να συνεργαστείς με τον δίπλα σε ένα κοινό σώμα που θα παρέχει κοινές υπηρεσίες και θα δημιουργήσει τεράστιες εξοικονομήσεις και για τους πολίτες σου».\nΣύμφωνος με την ιδέα της μεταρρύθμισης βρίσκεται ο Δήμαρχος Λατσιών κ. Πιτταράς, ο οποίος σε δικά του σχόλια ανέφερε πως η μεταρρύθμιση είναι αναγκαία για το συμφέρον των πολιτών της Κύπρου. Την ανάρτηση του Δημάρχου ανέβασε στο προσωπικό του λογαριασμό ο Υπουργός Εσωτερικών.\nTags: Ανδρέας ΒύραςΔήμαρχοςΔημοψήφισμαΕΝΩΣΗ ΔΗΜΩΝΚωνσταντίνος ΠετρίδηςΜεταρρύθμισηΥπουργός Εσωτερικών


TePe Μεσοδόντια Βουρτσάκια 0,7mm Κίτρινο, 5τεμ., από TePe μόνο 4,30 € στο NaturePharm.gr\nTePe Μεσοδόντια Βουρτσάκια 0,7mm Κίτρινο, 5τεμ.\nSpecial Price 4.30 €\nΚερδίζετε: 1,30 €\nΜεσοδόντια βουρτσάκια fine 0,7mm Κίτρινο.\nΠλήρης σειρά που καλύπτει τις ανάγκες από το μικρότερο ως το μεγαλύτερο μεσοδόντιο διάστημα. Ο μοναδικός εργονομικός σχεδιασμός του μεσοδοντίου είναι αποτέλεσμα ενός εμπεριστατωμένου ερευνητικού προγράμματος.\nΤα μεσοδόντια βουρτσάκια της TePe έχουν κατασκευαστεί σύμφωνα με τη σουηδική και τη διεθνή οδοντιατρική τεχνογνωσία. . Η μοναδική λαβή είναι το αποτέλεσμα ενός σημαντικού ερευνητικού προγράμματος και παρέχει ένα άνετο και σταθερό κράτημα για να διευκολύνει τη χρήση. Οι ειδικά επιλεγμένες ίνες παρέχουν έναν αποτελεσματικό καθαρισμό και αντοχή στο χρόνο. Όλα τα μεγέθη έχουν το σύρμα επενδεδυμένο με πλαστικό, για απαλό και ασφαλές καθάρισμα. Τα τέσσερα μικρότερα μεσοδόντια βουρτσάκια της TePe, έχουν υποβληθεί σε μια καινοτόμο βελτίωση. Ο νέος ευλύγιστος αυχένας G2™ προσφέρει μεγαλύτερη διάρκεια ζωής σε ένα μεσοδόντιο βουρτσάκι, παρέχει καλύτερη πρόσβαση και άνεση.\nTePe Μεσοδόντια Βουρτσάκια ...\nΜεσοδόντια βουρτσάκια xxxx-fine 0,4mm Φούξια\nΜεσοδόντια βουρτσάκια 0,45mm xxx-fine Πορτοκαλί.\nΜεσοδόντια βουρτσάκια medium 0,8mm Πράσινο.\nΜεσοδόντια βουρτσάκια xx-fine 0,5mm Κόκκινο.\nΜεσοδόντια βουρτσάκια large 1,1mm Μωβ.\nΜεσοδόντια βουρτσάκια x-fine 0,6mm Μπλε.\nΜεσοδόντια βουρτσάκια x-large 1,3mm Γκρι.


ΔΙΚΤΥΟΥΡΓΟΣ ΜΑΚΕΔΩΝ Ο Βούτσης και η γεροντική άνοια της αριστεράς - ΔΙΚΤΥΟΥΡΓΟΣ ΜΑΚΕΔΩΝ\nHome / Αριστερά / ΓΑΠ / Ο Βούτσης και η γεροντική άνοια της αριστεράς\nΟ Βούτσης και η γεροντική άνοια της αριστεράς\nΕτσι είναι το χρηματιστήριο της Ιστορίας. Πότε ανεβαίνουν οι μετοχές σου, πότε πέφτουν, πότε κερδίζεις, πότε χάνεις.\nΚαι οι ιδέες είναι βαριές μετοχές. Η αξία τους μπορεί να επηρεάζεται από τη συγκυρία, όμως δεν χάνεται και η δυνατότητά τους να ανακάμψουν.\nΑρκεί να κρατήσεις την ψυχραιμία σου κι αν η πραγματικότητα διαψεύδει τις ιδέες σου, να βρεις τον τρόπο να τη διορθώσεις, να καλύψεις τα κενά της, να βουλώσεις τις τρύπες της.\nΤο προλεταριάτο η Αριστερά το έχει χάσει προ πολλού.\nΟ εξαθλιωμένος εργάτης της Βιομηχανικής Επανάστασης, ο ήρωας του Μαρξ, μεταμορφώθηκε σε μικροαστό και βρήκε τη θέση του ανάμεσα στα μεσαία στρώματα.\nΟ αγρότης παρομοίως.\nΟ δε λαός, το ύστατο καταφύγιο της απαξιωμένης ιδέας, είναι τόσο συγκεχυμένη έννοια, που κανείς δεν μπορεί να την προσδιορίσει.\nΚαι, ω της φρίκης, η ιδέα της επανάστασης, έστω της ανατροπής, εξέλιπε στην ήπειρο που τη γέννησε.\nΠού να βρεις «κολασμένους» τώρα για να τους προστάξεις «Εμπρός».\n«Στη Λέσβο, σύντροφοι, στη Λέσβο και στη Λαμπεντούζα». Εκεί όπου εκβράζεται η εξαθλίωση που παράγει ο κόσμος μας.\nΤο ανθρώπινο χάος που καλλιέργησαν τα τέσσερα χρόνια της κυβέρνησης ήταν η μετάγγιση προλεταριάτου μιας Αριστεράς που αναζητούσε κοινωνικά ερείσματα για να σταθεί στα πόδια της.\nΔεν τους ενδιαφέρει αν οι νέοι «κολασμένοι» δεν αντιλαμβάνονται ούτε την αθεΐα τους, ούτε την ισότητα των φύλων, ούτε καν τη δημοκρατία χάρη στην οποία επιζεί η Αριστερά.\nΔεν τους ενδιαφέρει καν ότι το όνειρο όλων αυτών των ταλαίπωρων είναι να ζήσουν το ευρωπαϊκό - καπιταλιστικό σύστημα που η Αριστερά αναθεματίζει αξιοποιώντας το.\nΤο μόνο που τους ενδιαφέρει είναι να καταγγείλουν όσους θεωρούν ότι η ανεξέλεγκτη λαθρομετανάστευση είναι εν δυνάμει απειλή για την κοινωνία, έτσι όπως τη φτιάξαμε για καλό και για κακό.\nΕίναι ακροδεξιοί, είναι «νεοφασίστες» και δεν ξέρω τι.\nΗ Αριστερά πάσχει από γεροντική άνοια. Δεν μπορεί να αφομοιώσει καινούργιες εμπειρίες.\nΟ κόσμος του 21ου αιώνα περνάει μπροστά απ’ τα μάτια της και την αφήνει αδιάφορη. Γι’ αυτό και δεν χάνει την ψυχραιμία της.\nΧθες ο κ. Βούτσης και ο κ. Τζανακόπουλος στη Βουλή κατήγγειλαν την πρόθεση της κυβέρνησης να ελέγξει τις ΜΚΟ ως ακροδεξιό ιδεολόγημα. Οσα έγιναν στη Μόρια είναι αποτέλεσμα της εξαθλίωσης, είπαν.


Stickles - Κατάστημα\nDistress stickles- picket fence\nΠροσθέστε λίγη βίνταζ λάμψη στις δημιουργίες σας. Διακοσμήστε το παλαιωμένο ύφος με γκλίττερ πλούσιο σε υφή. Όταν στεγνώσει το γκλίττερ, μπορείτε να μελανώσετε με τα distress μελάνια. Δίνει πιο έντονο ύφος στο γκλίττερ. Το ίχνος των Distress Stickles είναι πιο παχύ και έντονο από τα κλασσικά Stickles. Μάθετε περισσότερα\nΠεριεχόμενο: 18ml. Χωρίς οξύ και μή τοξική Ακροφύσιο άνετης ροής Η κόλλα Stickles δίνει λάμψη στις συνθέσεις και τονίζει κάθε σφραγισμένη εικόνα. Προσθέτει ενθουσιασμό σε κάθε κάρτα, επιστολή, φάκελο, διακόσμηση, κ.α. Μάθετε περισσότερα\nStickles χριστουγεννιάτικο κόκκινο\nStickles κόλλα crystal\nΠεριεχόμενο: 18ml. Χωρίς οξύ και μή τοξική\nΑκροφύσιο άνετης ροής\nΗ κόλλα Stickles δίνει λάμψη στις συνθέσεις και τονίζει κάθε σφραγισμένη εικόνα. Προσθέτει ενθουσιασμό σε κάθε κάρτα, επιστολή, φάκελο, διακόσμηση, κ.α. Μάθετε περισσότερα\nIce Stickles™ ρέει ομοιόμορφα στην επιφάνεια σας, είτε αυτή είναι χαρτί, ξύλο, γυαλί, μέταλλο ή ύφασμα. Διατίθεται σε 28 γρ συσκευασία. Χωρίς οξύ, μη τοξικό. Μάθετε περισσότερα\n0,00 € and above (67)


Παμπάλαια: Η μορέττα\nΖακυνθινές, και μη, διαδικτυακές ανασκαφές\nΠέμπτη, 24 Φεβρουαρίου 2011\nΜάσκαρα του Giovanni Grevembroch\nΉταν σκοτεινή πηγή τρόμου της νηπιακής μου ηλικίας και μυστηριώδους έλξης της εφηβικής. Είμαι σίγουρος πως δεν είμαι ο μόνος, ούτε στις συγκινήσεις που μου προκαλούσε – κάποτε έντονες και συχνά αντιφατικές – ούτε στη διαίσθηση πως η ιστορία της πήγαινε πολύ πίσω. Πόσο πολύ πίσω ιδέα δεν είχα. Και βέβαια δεν μου περνούσε ποτέ από το μυαλό ότι στη Ζάκυνθο η μορέττα – η μαύρη μάσκα που φορούσαν οι μάσκαρες – φοριόταν κάποτε στο μεγαλύτερο μέρος του χρόνου και όχι μόνο στα Καρναβάλια.\nΑυτά λέει ο Κώστας Καιροφύλας, αντλώντας από τον André Grasset de Saint Sauveur, για τα τέλη του 18ου αιώνα. Ο de Saint Sauveur, καλός γνώστης του Ιονίου, μας άφησε και μια απεικόνιση της παράξενης αμφίεσης.\nΘα μπορούσε κανείς να σχηματίσει την εντύπωση πως η μορέττα ήταν ένα είδος δυτικοποιημένου φερετζέ. Και ήταν φερετζές, αλλά από την ανάποδη και όχι δυτικοποιημένος αλλά 100% δυτικός. Δεν είναι σίγουρο που και πότε πρωτοεμφανίστηκε. Η παλιότερη απεικόνιση είναι από τη Γαλλία του 1581.\nΥπάρχουν όμως στοιχεία ότι ήδη βρισκόταν σε χρήση και στην Αγγλία από τις γυναίκες των ανώτερων κοινωνικών τάξεων – υποτίθεται για να προστατεύουν την επιδερμίδα τους από τον ήλιο. Ίσως είχε γίνει και ‘fashion statement’ αλλά το σίγουρο είναι πως έκρυβε ταυτόχρονα την ταυτότητα της φέρουσας. Μια τέτοια μάσκα βρέθηκε το περασμένο καλοκαίρι σε κρύπτη τοίχου ενός σπιτιού της Ελισαβετιανής εποχής στο Northamptonshire. Είναι από μαύρο βελούδο εξωτερικά, μετάξι εσωτερικά, και πεπιεσμένο χαρτί ανάμεσα. Μπορείτε να δείτε το κορδόνι με τη χάντρα που κρατιόταν με τα δόντια. Ήταν συχνά ο μοναδικός τρόπος στερέωσης της μάσκας. Όποια φορούσε μορέττα δεν χρειαζόταν να μιλάει, αφού η ομιλία μπορούσε να αποκαλύψει την ταυτότητα της.\nΤο γεγονός ότι βρέθηκε σε κρύπτη τοίχου παραπέμπει σε υποτιθέμενες μαγικές ιδιότητες, την παροχή στο σπίτι και την οικογένεια κάποιου είδους υπερφυσικής προστασίας. Η χρήση της συνεχίστηκε και στις αρχές τουλάχιστον του 17ου αιώνα. Από κει και πέρα ατόνησε ή ίσως εγκαταλείφθηκε στα ταραγμένα χρόνια του Αγγλικού εμφυλίου.\nΚαμιά χώρα ή περιοχή όμως δεν έχει συνδεθεί με τη μάσκα όσο η Βενετία. Η χρήση της ήταν τόσο γενικευμένη, από γυναίκες και άντρες, ώστε οδήγησε στη θέσπιση αρκετών νόμων που απαγόρευαν τη χρήση της σε ορισμένες περιόδους – όπως τη Σαρακοστή – και σε ορισμένους χώρους. Αντίθετα, υπήρχε και τουλάχιστον ένας νόμος που επέβαλλε τη χρήση της: Έπρεπε να τη φοράνε οι γυναίκες που πήγαιναν στο θέατρο. Συνηθιζόταν και σε άλλα ‘σκανδαλιστικά’ θεάματα ή δραστηριότητες που προκαλούσαν τη συνοφρύωση των θιασωτών του τότε καθωσπρεπισμού.\nΤο ridotto, πρόδρομος του καζίνο, στα μέσα του 18ου αιώνα\nΈνα είδος τσίρκου της ίδιας εποχής. Όπως και οι προηγούμενες δύο εικόνες είναι του Pietro Longhi.\nΟι εμπορικές δραστηριότητες των Βενετών επέβαλλαν το συγχρωτισμό ανθρώπων από διαφορετικές κοινωνικές τάξεις και η ανωνυμία που πρόσφερε η μάσκα ήταν ένας εύσχημος τρόπος για να παρακαμφθούν προσωρινά κάποιες κοινωνικές απαγορεύσεις. Γι αυτό είπα νωρίτερα ότι η μορέττα ήταν φερετζές από την ανάποδη. Για τις γυναίκες της Βενετίας, και ακόμη περισσότερο της Ζακύνθου, ήταν μια συμβατική διέξοδος από τους αυστηρούς περιορισμούς που τις φόρτωνε η περιφρούρηση της συζυγικής και οικογενειακής ‘τιμής’. Αυτός ήταν ο λόγος που απαγορευόταν η μάσκα τις μέρες με έντονο θρησκευτικό χρώμα, επειδή έδινε την ευκαιρία για ... αταξίες. Την επόμενη εικόνα – του Antoine Laurent Castellan – την έχω ξαναβάλει, για διαφορετικό βέβαια λόγο.\nΠροσέξτε τη γυναίκα δίπλα στο καμπαναριό. Φοράει μορέττα, τρίκωχο και τζεντάλε (zendale), την κουκούλα που φοριόταν κάτω από το τρίκωχο και έπεφτε στους ώμους και την πλάτη σαν κοντός μανδύας. Οι κινήσεις της δείχνουν πως είναι ταραγμένη αλλά κρατιέται μακριά από τη συμπλοκή. Δεν προσπαθεί να τους χωρίσει, δεν είναι ουδέτερη στο περιστατικό. Είναι στόχος για μία από τις λάμες, είναι η πέτρα του σκανδάλου.\nΌταν πρωτοδημοσιεύτηκε αυτή η εικόνα η Βενετία είχε σβήσει σαν κρατική οντότητα. Μαζί της είχε πεθάνει το Βενετσιάνικο Καρναβάλι και οι μάσκες. Θα ανασταίνονταν πανηγυρικά μόνο στα τέλη του 20ου αιώνα. Στη Ζάκυνθο η μορέττα επέζησε, ναρκωμένη ολοχρονίς. Και στο τέλος κάθε χειμώνα, αυτές πάνω-κάτω τις μέρες, ξυπνάει και περιφέρει με σκοτεινές λάμψεις θριάμβου στα αφώτιστα καντούνια της μνήμης το περασμένο μεγαλείο της, η παλιά, μαύρη, Ζακυνθινή βασίλισσα της Αποκριάς.\nΑναρτήθηκε από Παμπάλαιος στις 10:44 μ.μ.\nΕτικέτες ενδυματολογικά, περιηγητές, de Saint Sauveur\nΑνώνυμος 10 Απριλίου 2011 - 10:29 π.μ.\nριξε μια ματια στο περιοδικο "Τα Ολύμπια 11" που βρισκεται στην ψηφιακη βιβλιοθηκη της Βουλης, γραφει ο Δε Βιαζης περι μορετας εκει.\nΑ! και αν βρεις το 10 του ιδιου περιοδικου οπου υπαρχει το πρωτο μερος του αρθρου δημοσιευσε το (η βουλη δεν το εχει) Στο ιδιο τευχος πρεπει να υπαρχει και αρθρο του Λασκαρη για το κωμειδυλλιο και να αναφερεται στην Ζακυνθο\nΠαμπάλαιος 11 Απριλίου 2011 - 12:29 π.μ.\nΤο βρήκα, ευχαριστώ πολύ ανώνυμη Πηνελόπη! Σελίδες 57 - 59 για όποιον το ψάξει. Πραγματικά ενδιαφέρον αν και έχει κάνει μια λανθασμένη παραδοχή. Πίστευε πως η απαγόρευση της μάσκας τη Σαρακοστή και στις εκκλησίες έγινε μετά από πίεση των ορθόδοξων επισκόπων. Οι απαγορεύσεις όμως είχαν σαν πηγή την ίδια τη Βενετία, δεν ήταν τοπικές. Οι τοπικές αρχές ακολουθούσαν τη μητρόπολη. Ειδικά στις εκκλησίες και ακόμα περισσότερο στα μοναστήρια είχαν δημιουργηθεί σκάνδαλα στη Βενετία. Πολλές κυράδες αναγκάζονταν να καταφύγουν σε μονές αλλά δεν είχαν διάθεση να εγκαταλείψουν εντελώς τα εγκόσμια. Τις επισκέπτονταν λοιπόν διάφοροι προσωπιδοφόροι φορώντας φουστάνια και γινόταν του ... άντρου της ακολασίας.\nΤο 10 δεν έχω ιδέα που να το βρω. Υποθέτω πως το πρώτο μέρος ασχολείται με τη μάσκα στην αρχαιότητα.\nΑνώνυμος 11 Απριλίου 2011 - 10:03 π.μ.\n:-) Δεν ξερω πως να γινω επώνυμη ... με βαση τις επιλογες του προφιλ.\nΤο πρωτο μερος ασχολειται με την περιφημη παρασταση των Περσων του 1571, μερος του δημοσιευει ο Μαυρομουστακος σε κειμενο με τιτλο "Η παρασταση των Περσων του Αισχυλου στη Ζακυνθο το 1571" και το αρθρο υπαρχει στο internet, το υπολοιπο δεν μπορω να το βρω πουθενα καποιος το εχει απαλλοτριωσει!\nΥ.Γ. Ενταξει τωρα;\nΠαμπάλαιος 11 Απριλίου 2011 - 10:37 π.μ.\nΤο Μαυρομούστακο τον έχω, μαζί με τα υπόλοιπα κατεβατά.\nΑν δεν έχεις Google account μπορείς να πας στο όνομα/διεύθυνση URL. Βάλε το όνομα σου και άφησε τη διεύθυνση URL κενή.\nΠηνελοπη 12 Απριλίου 2011 - 12:28 μ.μ.\nΚατεβατα... οι αποψεις τοσων διασημων θεατρολογων;\nΟι τοπικοι ιστορικοι μας ειναι πολυτιμοτατοι επειδη διασωζουν ψηγματα του αρχειου που χαθηκε, ο Δε Βιαζης ειδικα σαν πηγη αρχειακων πληροφοριων σε αντιθεση με τον Κονομο ειναι οτι καλυτερο εχουμε ... Οσο για τις αποψεις και τις θεσεις του μπορουμε να τις αγνοησουμε με ανεση.\nΨαχνοντας κατι σημερα επεσα σε μια αναφορα για ενα Χρονικο των Τοκκων γραμμενο στα Ιωαννινα, το ξερεις; Αναφερεται στην Ζακυνθο;\nΠαμπάλαιος 12 Απριλίου 2011 - 6:36 μ.μ.\nΒεβαίως κατεβατά. Από το ιντερνέτ τα κατέβασα, κοντά 400 σελίδες. Το άρθρο του Μαυρομούστακου είναι εγκυρότατο, τα υπόλοιπα δεν ξέρω, δεν τα έχω διαβάσει, μακάρι να είχα καιρό. Δεν έχω τίποτα με τους θεατρολόγους, αυτό έλειπε. Ούτε με τους τοπικούς ιστορικούς έχω τίποτα, και ειδικά με το Δε Βιάζη. Το ότι τους εκτιμώ και τους είμαι υποχρεωμένος δεν απαλλοτριώνει το δικαίωμα μου να διαφωνώ σε κάποια σημεία.\nΤο Χρονικό των Τόκκων είναι έμμεσα σημαντικό για τη Ζάκυνθο αλλά τα γεγονότα με τα οποία ασχολείται έγιναν στην ηπειρωτική Ελλάδα.\nΦλεγόμενα βέλη και λογχοφόροι παπάδες\nΜύθοι και Ιστορία\nΟι ιππότες Αγιαποστολίτης, Καλόφωνος και Μάστορας\nΚάποια από τα ιστολόγια που διαβάζω\nΜάχη στο Δημητρίτζι - 1185\nO DON BASILIO ΠΑΡΟΥΣΙΑΖΕΙ\nDAMNATIO MEMORIAE /// ΜΙΑ ΕΤΕΡΟΧΡΟΝΙΣΜΕΝΗ ΕΠΙΣΤΟΛΗ\nΜΟΡΕΑ ΠΡΟΝΟΙΑ | Θεματικές Επιλογές Ιστορίας ''ελληνολατινικής'' Ρωμανίας\nCorfu History Forum - Η "άγνωστη" Ιστορία της Κέρκυρας\nThe Galleys, the Oarsmen and the Scapoli\nΆγιος Μάρκος (6)\nΒούλτσος και Βούρτσης (1)\nΓαήτας ή de Gaieta (1)\nΔε Βιάζης (4)\nΜερκούριος Μπούας (4)\nμυστήρια και θαύματα (17)\nΝίκανδρος Νούκιος (1)\nAndreas Vesalius (17)\nBonaiuti ή Bonaiuto (1)\nde Saint Sauveur (1)\nEdmund Dummer (2)\ngrecesco ή grechesco (1)\nin English (12)\nJean Fouquet (2)\nJohn Davy (2)\nLok ή Locke (7)\nLudwig Salvator (4)\nMaffio Michiel (3)\nMarino Sanudo (4)\nPiero della Francesca (3)\nThomas Coryat (2)\nΕίμαι ένας παρά φύσιν μεταναστεύσας σπουργίτης, λαγουμιτζής τυφλοπόντικας και εραστής - καλά, τέλος πάντων, ηδονοβλεψίας - των περασμένων.\nΑυτή η εργασία από το http://pampalaia.blogspot.com/ χορηγείται με άδειαCreative Commons Αναφορά προέλευσης - Μη Εμπορική Χρήση - Παρόμοια Διανομή 3.0 Μη εισαγόμενο .


Tornos News | SLH: Tον Ιούνιο ανοίγει το νέο Nobu Hotel Ibiza Bay στις Βαλεαρίδες\nSLH: Tον Ιούνιο ανοίγει το νέο Nobu Hotel Ibiza Bay στις Βαλεαρίδες\nTornosNews.gr 16.03.2017 | 08:54\nΣτις ακτές της παραλίας Talamanca, το νέο ξενοδοχείο Nobu Hotel Ibiza Bay, μέλος των Small Luxury Hotels of the World, θα ανοίξει τις πύλες του στις 30 Ιουνίου του 2017.\nΣτόχος του είναι να αναδειχθεί ως απόλυτος προορισμός παιδικής ανεμελίας για ενήλικες. Για το λόγο αυτό, όλα τα τμήματά του - δωμάτια, σουίτες, οι 2 πισίνες μπροστά στην θάλασσα, εστιατόρια, spa, boutique- είναι σχεδιασμένα ώστε να προσφέρουν στον φιλοξενούμενο την αυθεντική νησιωτική εμπειρία του προορισμού.\n«Ο όμιλος ξενοδοχείων MC, στον οποίο ανήκουν επίσης τα iconic Marbella Club & Puente Romano & London & Regional, οραματίζεται το Nobu Hotel Ibiza Bay, ως τον προορισμό που θα κάνει τη διαφορά σε αυτό το έτσι κι αλλιώς υψηλότατων προδιαγραφών φιλοξενίας νησί” δηλώνει ο Chief Executive of Nobu Hospitality, Trevor Horwell.\nΌπως επισημαίνει, “οι απανταχού θιασώτες του παγκόσμιου brand Nobu θα ενθουσιαστούν και θα παθιαστούν με την μοναδικότητα και την πολυτέλεια του ξενοδοχείου, το οποίο φιλοδοξούμε ότι πάρα πολύ άμεσα θα τοποθετηθεί στον χάρτη των Nobu Hotels & Restaurants ως ένας must προορισμός».\nΔιαθέτει τέσσερα εστιατόρια και ένα pool bar, τα οποία στερούνται... ωραρίου και προσφέρουν οτιδήποτε (πρωινό, γεύμα, δείπνο) οποιαδήποτε στιγμή της ημέρας τον επιθυμεί ο επισκέπτης.\nΟι διάσημες γιαπωνέζικες καταβολές του Nobu Matsuhisa σε συνδυασμό με τη μοναδικότητα των τοπικών προϊόντων και μεθόδων δημιουργούν μοναδικές γεύσεις στο signature εστιατόριο του resort. Σε πιο υγιεινούς ρυθμούς, το καφέ Celicioso επαναφορτίζει τους φιλοξενούμενους με εδέσματα χωρίς γλουτένη, θρεπτικούς φυσικούς χυμούς και σαλάτες.\nΤα 152 δωμάτια και σουίτες έχουν σχεδιαστεί έτσι ώστε να ικανοποιούν όλες τις επιθυμίες των επισκεπτών τους. Στα τοπικά χρώματα του νησιού, με αφαιρετική επίπλωση φυσικού ξύλου, κεραμικά καλλιτεχνήματα, ψηφιδωτά απο μαργαριτάρια και χειροποίητα κρεμαστά φωτιστικά από φυσητό γυαλί, δημιουργούν μια χαλαρή ατμόσφαιρα.\nΟι ευρύχωρες Presidential και Royal σουίτες διαθέτουν βεράντες με θέα στην Μεσόγειο, τζακούζι, άνετο σαλόνι και ιδιωτικό μπαρ. Το ξενοδοχείο διαθέτει πληθώρα τύπων δωματίων, όπως Cool & Deluxe rooms, Junior & Grand Suites.\nΤο ξενοδοχείο, άλλωστε, είναι υπεύθυνο για την άφιξη Six Senses Spa στο νησί.\nΤο Ibiza Bay’s Kids Club προάγει την δημιουργικότητα και την φαντασία των παιδιών μέσα από μποέμ διαδικασίες συλλογής τροφής και μαγειρικής.


Οι Πύργοι της Αστράκας που καθηλώνουν τo βλέμμα… (δείτε φωτογραφίες) - Omorfa Taxidia\nΑρχική » Ταξίδια » Ελλάδα » Οι Πύργοι της Αστράκας που καθηλώνουν τo βλέμμα… (δείτε φωτογραφίες)\nΑπό μόνοι τους οι Πύργοι της Αστράκας, αποτελούν έναν καλό λόγο να επισκεφτείτε την περιοχή. Να ξυπνάτε το πρωί και να βλέπετε από το παράθυρο σας αυτούς τους τεράστιους γεωλογικούς όγκους να ξεπροβάλλουν, ενίοτε μέσα από τα σύννεφα.\nΣτο μεγάλο Πάπιγκο πήγαμε στα πλαίσια fam trip που οργάνωσε το τουριστικό γραφείο των Ιωαννίνων Bikewise Travel και ο ξενώνας Villa Zagori. To Bikewise Travel προσφέρει all inclusive τετραήμερα πακέτα στα Ζαγοροχώρια, με διαμονή σε εξαιρετικούς ξενώνες, πλήρη διατροφή στις παραδοσιακές ταβέρνες της περιοχής και δραστηριότητες όπως περιηγήσεις με ηλεκτρικά υποβοηθούμενα ποδήλατα.\nΟ ξενώνας Villa Zagori βρίσκεται στο μεγάλο Πάπιγκο και στεγάζεται σε αρχοντικά του 19 αιώνα που σου δίνουν μοναδική αίσθηση μιας άλλης εποχής.\nBikewise Travel Villa Zagori Ζαγόρι Πάπιγκο Πύργοι της Αστράκας


ΒΑΛΚΑΝΙΚΟ ΠΕΡΙΣΚΟΠΙΟ: Βουκ Γέρεμιτς: Ο πρόεδρος της Σερβίας πρόσφερε ανταλλαγή εδαφών με το Κοσσυφοπέδιο\nΒουκ Γέρεμιτς: Ο πρόεδρος της Σερβίας πρόσφερε ανταλλαγή εδαφών με το Κοσσυφοπέδιο\nΑπρίλιος 11, 2018. 18:03\nΟ πρόεδρος της Σερβίας, Αλεξάνταρ Βούτσιτς, πρότεινε ανταλλαγή εδαφών στο ζήτημα του Κοσσυφοπεδίου.\nΑυτό δήλωσε ο πρώην υπουργός Εξωτερικών της Σερβίας, Βουκ Γέρεμιτς.\nΣε συνεδρίαση του Λαϊκού Κόμματος, του οποίου είναι πρόεδρος, ο Γέρεμιτς δήλωσε ότι ο Σέρβος πρόεδρος έχει προσφέρει τη Νότια Σερβία σε αντάλλαγμα με το βόρειο Κοσσυφοπέδιο, αλλά δεν έγινε δεκτή η πρόταση αυτή από τη διεθνή κοινότητα.\nΟ Γέρεμιτς απέρριψε επικρίσεις ότι η Σερβία έκανε λάθη πριν από δέκα χρόνια, όταν ήταν ο ίδιος επικεφαλής της Σερβικής Διπλωματίας.\nΤο μεγαλύτερο λάθος, κατά τη γνώμη του, έγινε το 1998-1999, όταν εξαιτίας της τότε κυβερνητικής πολιτικής ακολούθησε η βομβιστική επίθεση και αργότερα η σερβική αποχώρηση από το Κοσσυφοπέδιο.\n«Το Βελιγράδι έχει εκπληρώσει όλες τις προϋποθέσεις της συμφωνίας των Βρυξελλών, αλλά σε αντάλλαγμα δεν έχει κερδίσει τίποτε, εκτός από την υπόσχεση μιας πολύ αδύναμης ένωσης, η οποία δεν έχει εφαρμοσθεί», είπε ο Γέρεμιτς.\nΣύμφωνα με τον ίδιο, «οι εγκληματίες που έχουν αντικαταστήσει το κράτος στο βόρειο Κοσσυφοπέδιο, επεκτείνουν την επιρροή τους σε άλλα μέρη της Σερβίας».


Οι μετανάστες γύρισαν την πλάτη τους στις μεθοδεύσεις του ΠΑΣΟΚ | ΠΟΛΙΤΙΚΗ | antinews.gr\nΟι μετανάστες γύρισαν την πλάτη τους στις μεθοδεύσεις του ΠΑΣΟΚ\nΟι Γραμματείς Μεταναστευτικής Πολιτικής Θεόδωρος Σολδάτος και Παλιννοστούντων Γεώργιος Αναγνωστάκος της Νέας Δημοκρατίας, προέβησαν στην ακόλουθη κοινή δήλωση, για τον περιορισμένο αριθμό μεταναστών και ομογενών που θα ψηφίσουν στις Δημοτικές Εκλογές:\n«Με σχετικό Δελτίο Τύπου της 21ης Ιουνίου 2010 είχαμε προειδοποιήσει την κυβέρνηση ότι:\n….. όταν είναι ευκολότερο για τους αλλοδαπούς να αποκτήσουν την Ελληνική υπηκοότητα -μετά το νόμο για την ιθαγένεια-, εξυπακούεται ότι δεν θα προτιμήσουν να αποκτήσουν το καθεστώς του επί μακρόν διαμένοντος, που σημαίνει συμπληρωμένα πέντε χρόνια νόμιμης και αδιάλειπτης διαμονής στην Ελλάδα, πιστοποιητικό ελληνομάθειας επιπέδου Α2, βεβαιώσεις φορολογικών αρχών και ασφαλιστικού φορέα, συμβόλαιο αγοράς σπιτιού κ.λ.π., ώστε να ψηφίσουν στις Δημοτικές εκλογές.\nΠόσο μάλλον όταν με τη Συμφωνία “Δουβλίνο ΙΙ”, που υπογράφηκε το 2003 επί κυβερνήσεων ΠΑΣΟΚ, εμποδίζονται νόμιμοι μετανάστες σε ευρωπαϊκά κράτη-μέλη του Νότου, να πηγαίνουν σε ευρωπαϊκές χώρες του Βορρά….\nΣύμφωνα με τα στοιχεία του Δελτίου Τύπου του ΥΠ.ΕΣ. (06-09-2010), στις προσεχείς Δημοτικές εκλογές πρόκειται να συμμετάσχουν για πρώτη φορά ως ψηφοφόροι 10.097 μετανάστες και 2.655 ομογενείς.\nΥπενθυμίζουμε ότι σύμφωνα με την απάντηση της Υφυπουργού κ. Θεοδώρας Τζάκρη, σε ερώτηση των βουλευτών της Ν.Δ. κ.κ. Γκιουλέκα και Θ. Καράογλου, (04-03-2010), ο αριθμός των νομίμων μεταναστών (αλλογενείς υπήκοοι τρίτων χωρών, κάτοχοι τίτλου παραμονής του Ν.3386/05), που είχαν τότε τη δυνατότητα, να συμμετάσχουν στις εκλογές για την Τοπική Αυτοδιοίκηση, ανερχόταν σε 67.369.\nΕπίσης, πάνω από 200.000 είναι οι κάτοχοι Ειδικών Δελτίων Ομογενών που δεν έχουν λάβει ακόμη την ελληνική υπηκοότητα και που θα μπορούσαν να ενεργοποιήσουν το δικαίωμά τους να ψηφίσουν στις Δημοτικές εκλογές.\nΑπό τα παραπάνω φαίνεται η πρωτοφανής αποτυχία που υπέστη το ΠΑΣΟΚ, στην προσπάθειά του να αλιεύσει ψήφους στα θολά νερά των μεταναστών.\nΟι μεν αλλογενείς υπήκοοι τρίτων χωρών, γύρισαν την πλάτη τους στις μεθοδεύσεις και σχεδιασμούς του υπουργού Εσωτερικών κ. Γιάννη Ραγκούση, ο οποίος άλλα προετοίμαζε και άλλα του βγήκαν όπως φαίνεται και από τον εξαιρετικά περιορισμένο αριθμό εγγραφών.\nΟι δε ομογενείς μας βροντοφώναξαν με την άρνησή τους να εγγραφούν, ότι δεν δέχονται να συμμετάσχουν σε μια διαδικασία που τους ευτελίζει ως Έλληνες αρνούμενοι να είναι πολίτες δεύτερης κατηγορίας. Να ψηφίζουν μόνο στις εκλογές της Τοπικής Αυτοδιοίκησης και όχι στις Εθνικές Εκλογές. Να έχουν μόνο το δικαίωμα του εκλέγειν, αλλά όχι του εκλέγεσθαι. Να μπορούν να εκλεγούν μόνο δημοτικοί σύμβουλοι και όχι πρόεδροι του δημοτικού συμβουλίου ή δήμαρχοι. Να μπορούν ενδεχομένως ως δημοτικοί σύμβουλοι να διαχειρίζονται πόρους του τόπου μας και να μην μπορούν να ψηφίζουν στις εθνικές εκλογές.\nΗ Νέα Δημοκρατία τάσσεται υπέρ της κανονικής, σταδιακής, πολιτογράφησης των νόμιμων μεταναστών, που όταν πολιτογραφηθούν, αποκτούν τότε όλα τα δικαιώματα του Έλληνα πολίτη.\nΌσοι έχουν κάρτα ομογενούς πρέπει να πολιτογραφούνται άμεσα και να αποκτούν πλήρη δικαιώματα ψήφου.\nΕίναι προφανές ότι η σχετική νομοθεσία που εισήγαγε η κυβέρνηση, δεν είναι δημοκρατική πρόοδος. Είναι «δημοκρατική στρέβλωση», γιατί καθορίζει διακρίσεις ανάμεσα στους πολίτες και η δημοκρατία των διακρίσεων δεν είναι αληθινή δημοκρατία».\nathamas 09/09/2010 17:02:20\n«Η Νέα Δημοκρατία τάσσεται υπέρ της κανονικής, σταδιακής, πολιτογράφησης των νόμιμων μεταναστών, που όταν πολιτογραφηθούν, αποκτούν τότε όλα τα δικαιώματα του Έλληνα πολίτη.»\nΑυτή είναι όλη η ουσία του ζητήματος!\nΉ είναι κάπιοιος Έλληνας πολίτης με πλήρη δικαιώματα αλλά ΚΑΙ υποχρεώσεις - για να μην ξεχνιόμαστε! - ή δεν είναι!\nΈλεος πιά με αυτές τις πασοκικές μπουρδολογικές και αντιδημοκρατικές εφευρέσεις και τις «θολούρες».\nΤι πάει να πεί «ψηφίζει στις εκλογές της τοπικής αυτοδιοίκησης αλλά όχι στις εθνικές» και τι πάει να πεί «δικαίωμα του εκλέγειν αλλά όχι του εκλέγεσθα»;;;;\nΣε ποιά δημοκρατική χώρα γίνονται αυτά;\nΝα πεταχτεί ο νόμος στον κάλαθο των αχρήστων πάραυτα μόλις ο Αντωνής γίνει πρωθυπουργός!\nΌσοι δικαιούνται να γίνουν Έλληνες πολίτες να γίνουν με πλήρη δικαιώματα όπως κάθε πολίτης Έλληνας και οι υπόλοποι αν μέν είναι νόμιμοι να παραμένουν οι δέ παράνομοι να επιστρέψουν από εκεί που ήρθαν ή να πάνε όπου αλλού θέλουν ή τους δέχονται αλλά ΟΧΙ στην Ελλάδα.\nΝα τελειώνει το μπάχαλο και ο χαβαλές κάποτε! Έλεος!\nanonymous 09/09/2010 17:29:54\nΔε συμφέρει κανένα μετανάστη να πάρει την Ελληνική υπηκοότητα εκτός αν τη χρειάζεται ως όχημα για να φύγει και να πάει σε άλλη χώρα της ΕΕ.\nΗ χώρα είναι σε τόσο άσχημη κατάσταση που οι ίδιοι οι Έλληνες φεύγουν. Οι μετανάστες γιατί να γίνουν Έλληνες;\nteo 09/09/2010 18:42:52\nΔεν προκειται να υπακουσω στην απογορευση του καπνισματος για εναν και μοναδικο λογο. Ειναι οι ιδιοι που με τον αρχηγο τους μας ελεγαν να σπερνουμε το χασις στις γλαστρες. Τι θελουν να μας πουν αυτοι οι ΦΑΣΙΣΤΕΣ;\nπαπαδοπαιδι @ teo 09/09/2010 18:49:48\nαντισταση μεγαλε και καλο καρκινο\nδρόμος 09/09/2010 19:17:22\nο παπάς τα διαβάζει αυτά που γράφεις?\nΣτέργιος 10/09/2010 09:56:42\n"βεβαιώσεις φορολογικών αρχών και ασφαλιστικού φορέα"\nΓιατί εγώ νομίζω ότι η μαζική ελληνοποίηση των μεταναστών κολλάει στα απαιτούμενα τής παραπάνω φράσης και όχι σε άλλους λόγους, ιδεολογικοπολιτικούς;\nKABBADIAS 10/09/2010 16:08:30\nΡε φιλαρα μεταναστη, σε καλεσα εγω στην πατριδα μου?\nΘα μου πεις τωρα, ναι αλλα και οι Ελληνες καναν το ιδιο το 1950 που πηγαιναν μεταναστες στη Γερμανια.\nΛΑΘΟΣ. ΜΕΓΑΛΟ ΛΑΘΟΣ.\nΟποιος αντιμετωπιζει προβλημα να κατσει στη χωρα του , να φτιαξει τη χωρα του. Κι οχι να πηγαινει απο δω και απο και και να τα κανει μπαχαλο, και μετα να φευγει κι ολας.\nΠηγες πληρωσες τους Τουρκους, σε φεραν με το φουσκωτο, σε πιασαν στην Ελλαδα, σε απελασανε και συ ξαναγυριζεις.\nΑλλα δεν φταις εσυ αλλα ολη αυτη η sexta που εχει οργανωσει οτι σε 10 χρονια θα απομεινουν 3,000,000 Ελληνες και 7,000,000 ξενοι\nΡιχτους και τους μεταναστες σου λεει, και σε λιγα χρονια θα την κανουμε την Ελλαδα οτι θελουμε.\nΠουλημενοι πολιτικοι ολοι σας!!!!!!!!\nΑλλα οι γραφες το λενε!!!!!!! Κρεμασμα στον Αγνωστο στρατιωτη!!!!\nΚαι οποιος δεν πιστευει, περιμενετε , λιγο εχει μεινει ακομα και θα το ζησουμε κι αυτο.\nΚΡΕΜΑΣΜΑ ΚΑΙ ΡΕΖΙΛΙ ΤΩΝ ΟΙΚΟΓΕΝΕΙΩΝ ΤΩΝ ΠΟΛΙΤΙΚΩΝ (Ετσι φωναζουν οι γραφες....)


Πιγκουίνος: Μαΐου 2016\nΌταν τα λοιπά επιχειρήματα εξαντλούνται, καταλήγουμε στο υπέροχα βολικό "γιατί, οι άλλοι ήταν καλύτεροι;". Λες και αυτή η σύγκριση, μπορεί να αντισταθμίσει ή να ακυρώσει την κριτική που ασκείται σε μία εξαιρετικά κακή κυβέρνηση που μέσα σε ενάμιση μόλις χρόνο κατάφερε να διχάσει, να διασπαστεί, να προκαλέσει (με τις κινήσεις της ή τις παλινωδίες της) τους ελέγχους κεφαλαίων τραυματίζοντας έτι περαιτέρω την ήδη χειμάζουσα οικονομία, να προκηρύξει ένα φαύλο δημοψήφισμα και να αγνοήσει το αποτέλεσμά του.\nΜία κυβέρνηση που ανενδοίαστα αποφάσισε να αλλάξει άρδην κατεύθυνση (υλοποιώντας τα όσα μέχρι πρότινος ήταν αφορμή για διαρκή ξεσπάσματα αγανάκτησης και ακραίου αντιπολιτευτικού λόγου), να εντείνει τη φοροκαταιγίδα, να υπογράψει νέο μνημόνιο, να περάσει το σύνολο της δημόσιας περιουσίας σε ένα υπερ-ταμείο υπό ξένο έλεγχο για 99 χρόνια και βεβαίως, μία κυβέρνηση που συνεχίζει να επικαλείται αρετές που έχουν για διάφορους κοινωνικούς και ιστορικούς λόγους ταυτισθεί σε μεγάλο μέρος του ελληνικού εκλογικού ακροατηρίου με την Αριστερά (όπως το περίφημο "ηθικό πλεονέκτημα" ή μία κάπως αφηρημένη ερμηνεία του "προοδευτισμού"), ενώ την ίδια στιγμή δεν διστάζει να εναγκαλίζεται πολιτικά με μία λαϊκή δεξιά που υπό άλλες συνθήκες θα απέρριπτε μετά βδελυγμίας.\nΜία κυβέρνηση που ανέδειξε σε πρωταγωνιστικά πρόσωπα και ρυθμιστές των εξελίξεων, ανθρώπους όπως ο Λαφαζάνης, ο Στρατούλης, η Κωνσταντοπούλου και ο Βαρουφάκης και εν συνεχεία πρόσωπα όπως ο Παππάς, ο Πολάκης, ο Φίλης και ο Κουρουμπλής. Μία κυβέρνηση που μας σύστησε ανθρώπους σαν τον Καρανίκα και τον Κυρίτση.\nΚαι κυρίως, μία κυβέρνηση που αδυνατεί να διαμορφώσει μία οποιαδήποτε αναπτυξιακή προοπτική για τη χώρα (καθώς έχει μία συμπλεγματική σχέση με έννοιες όπως η επιχειρηματικότητα και η ελεύθερη αγορά), υποπίπτει διαρκώς σε οξύμωρα σχήματα (τελευταίο παράδειγμα, η ψήφιση από Σύριζα/ΑΝΕΛ της δυνατότητας των πολιτικών προσώπων να διαθέτουν offshore εταιρίες!), συνεχίζοντας να ερμηνεύει την πραγματικότητα μέσα από παρωχημένα και αυτοαναφορικά ιδεολογικά φίλτρα και επιμένοντας να αναλύει την κοινωνία του 21ου αιώνα με αναφορές σε ταξικούς αγώνες και διατεταγμένες υπηρεσίες και χρεωκοπία του παγκόσμιου καπιταλιστικού συστήματος και ρήξεις με το κατεστημένο (γενικώς), λες και βρισκόμαστε σε συγκέντρωση νεολεϊστικης παρέας αριστεριστών της δεκαετίας του 70.\nΟι κλισέ απαντήσεις τύπου "γιατί, οι άλλοι ήταν καλύτεροι;" ή "τουλάχιστον αυτοί δεν είναι υπαίτιοι για την κρίση" ή "μωρέ, κυβερνούν μόλις ενάμιση χρόνο, δώστους μια ευκαιρία", αρχίζουν να ακούγονται πλέον αφελείς και μη πειστικές. Σε μία κοινωνία που συνεχίζει να πνίγεται και συνειδητοποιεί ότι το σωσίβιο που της έριξε η πολυδιαφημισμένη ομάδα διάσωσης, ήταν τρύπιο.\nΑλλά πρόκειται για τη γνωστή λογική της επιλεκτικής δικαιολόγησης. Επειδή είναι δύσκολο να παραδεχθεί κανείς τη συντριβή των προσδοκιών που είχε επενδύσει και την ευκολία με την οποία παρασύρθηκε από ένα αφελές αφήγημα, προσπαθεί πλέον να στηριχθεί στο τελευταίο του οχυρό: τη σύγκριση με το χειρότερο πρόσωπο της προηγούμενης επιλογής (φαντάζομαι σκέφτεσαι τη Βούλτεψη και τον Άδωνη Γεωργιάδη)! Χωρίς να καταλαβαίνει πόσο αξιοθρήνητο επιχείρημα είναι αυτό. Διότι αυτό που οφείλεις να ζητήσεις είναι επιτέλους κάτι καλύτερο. Να ανεβάσεις τον πήχη ψηλότερα, μπας και βρεθεί επιτέλους κάποιος να τον ξεπεράσει ή τελοσπάντων για να φάνε τα μούτρα τους όσοι δεν μπορούν να σηκώσουν τα πόδια τους από το έδαφος. Αντ'αυτού, οι υποστηρικτές αυτής της κυβέρνησης, επιμένουν να κατεβάζουν τον πήχη προς τα κάτω.\nΜαζί, κατεβάζουν το βιοτικό μας επίπεδο (σταθερά και συστηματικά), το επίπεδο του πολιτικού διαλόγου, το κριτήριο αξιολόγησης των όσων συμβαίνουν, το επίπεδο αισθητικής της δημόσιας ζωής και βεβαίως μειώνουν τις όποιες πιθανότητες υπάρχουν για να εξέλθει κάποια στιγμή αυτή η δυστυχής χώρα από την φαυλότητα των εξαιρετικά κακών επιλογών της και των χρόνιων ψυχοπαθολογικών της προβλημάτων.\nO Ζαΐντ μπιν Σουλτάν Αλ Αγιάν γεννήθηκε το 1908, αλλά μη μου ζητάς ακριβή ημερομηνία και ώρα. Αφενός διότι -χελόου- δεν ήμουν στο μαιευτήριο. Και αφετέρου διότι εκείνη την εποχή, ετούτος ο τόπος δεν έμοιαζε καθόλου με αυτό που βλέπεις σήμερις. Χώρα; Όχι, δεν ήμασταν ακριβώς χώρα. Βεδουίνοι ήμασταν. Στην έρημο ζούσαμε. Με γκαμήλες και σκηνές και φτώχεια απερίγραπτη. Μας έβλεπες και μας λυπόσουν. Έλεγες πως ετούτοι οι άνθρωποι -οι σκαμμένοι από τον ήλιο, οι τυλιγμένοι στις κελεμπίες, οι κακοπαθημένοι από τις κακουχίες και τις στερήσεις- είναι στα σίγουρα καταδικασμένοι να μην προκόψουνε ποτές. Να μην ανακαλύψουνε στον αιώνα τον άπαντα, τι πάει να πει υλικός πολιτισμός και κράτος και οργάνωση και πλούτος και ανέσεις.\nΣχολείο; Μα είσαι στ'αλήθεια σοβαρός; Φυσικά και δεν πήγε σχολείο! Ακόμα δεν λες να καταλάβεις: δεν είχαμε σχολεία, αναγνώστα. Μήτε δασκάλους είχαμε. Μήτε σπίτια, μήτε δρόμους, μήτε κανενός είδους ανάπτυξη. Το μόνο που είχαμε ήταν η έγνοια. Να επιβιώσουμε. Μέσα στις απεραντοσύνες αυτής της αφιλόξενης και μαγικής ερήμου. Της Ρουμπ Αλ Χαλί. Που απλώνει τους αμμόλοφούς της από τον Περσικό μέχρι την Υεμένη. Όλη σου η ζωή, μία έρημος ήτανε. Ατελείωτη, ανυπέρβλητη, καθηλωτική, αναπόδραστη.\nΝαι, ο Ζαΐντ μπιν Σουλτάν Αλ Αγιάν γεννήθηκε σε έναν κόσμο πριμιτίβ και άγριο και βίαιο. Αλλά ήταν από εκείνες τις σπάνιες περιπτώσεις ανθρώπων που άλλαξαν με τόσο δραματικό τρόπο τον τόπο τους και τη μοίρα των κατοίκων του. Τέλος έπικ εισαγωγής, περνάμε στις συστάσεις.\nΑγαπημένε αναγνώστα, καλωσόρισες! Σε ένα από τα μεγαλύτερα και πιο εντυπωσιακά μνημεία του κόσμου. Καλωσόρισες στο Άμπου Ντάμπι. Στα Ηνωμένα Αραβικά Εμιράτα. Στο τζαμί που έχτισε ο Ζαΐντ μπιν Σουλτάν Αλ Αγιάν. Για να δηλώσει με τον πιο εκκωφαντικό τρόπο, την επιτυχία του. Και να ταφεί εδώ, θριαμβευτής και απόλυτα δικαιωμένος.\nΠαρότι είναι εντελώς καινούργιο και εγκαινιάστηκε μόλις το 2007, το Μεγάλο Τζαμί του Σεΐχη Ζαΐντ θεωρείται ήδη ένα από τα σύγχρονα θαύματα του κόσμου. Και σε πληροφορώ πως είναι χιλιάδες οι άνθρωποι που συρρέουν εδώ για να το επισκεφθούν.\nΠριν κάμεις μισό βήμα ακόμα, στάσου να σε τσεκάρω. Όχι δεν επιτρέπεται να μπεις με το σουπερ τοσοδούλι μίνι διάφανο και ροζ μπικίνι. Μήτε με το χαβανέζικο σορτσάκι ή με τίποτις κολλητά πανταλόνια. Να με συγχωρείς, σε θρησκευτικό χώρο σε φέρνω, όχι στο Ζούπερ Παραντάις. Και μη μου σουφρώνεις τα φρύδια σου και το παίζεις σνομπαρία, διότι θα σου υπενθυμίσω ότι ανάλογο ντρες κόουντ παίζει και στα ελληνορθόδοξα μοναστήρια. Αλλά ακόμα και για εσένα πούρθες ντυμένη σουρλουλού, εννοείται πως υπάρχει οργανωμένο βεστιάριο, όπου μπορείς να πάρεις ειδική κελεμπία, να ρίξεις απάνου σου. Είσαι κομπλέ; Προχωράμε.\nΈντεκα χρόνια, απαιτήθηκαν για να ολοκληρωθεί αυτό που βλέπεις. Και χρειάστηκαν να δουλέψουν τριάντα οκτώ κατασκευαστικές εταιρίες και πάνω από τρεις χιλιάδες εργαζόμενοι. Αλλά όπως θα διαπιστώσεις σε λίγο, δεν υπάρχει νούμερο και μέγεθος που να σχετίζεται με ετούτο το τζαμί και να μην παίζει ανάμεσα στο απιστεύταμπολ και στο εξτρατεράστιο.\nΗ αυλή περιστοιχίζεται από μία ατελείωτη σειρά κολόνες που δημιουργούν εντυπωσιακές αψίδες. Για έξτρα εφέ, έχουμε προσθέσει δεξαμενές νερού που δημιουργούν αντανακλάσεις απάνου στις μαρμάρινες επιφάνειες και λαμποκοπούν στο εκτυφλωτικό φως του Περσικού.\nΚαι τελοσπάντων αν είσαι πιστός και θέλεις να έρθεις με το συγγενολόι σου να προσευχηθείς, καθόλου μην μου ανησυχείς για το αν θα χωρέσετε. Στα 120 στρέμματα που καταλαμβάνει το τέμενος, μπορούν να προσευχηθούν ως και 41.000 άνθρωποι -ναι, φέρε και όλους τους γνωστούς σου από το φέιζμπουκ, και τους γνωστούς των γνωστών σου. Για να σου δώκω ένα μέτρο σύγκρισης σε ναό που ξέρεις, το Καραϊσκάκη χωράει 32.000 κόσμο.\nΕ λοιπόν, θα σου το πω ευθαρσώς: έφθασα ως εδώ με κάποια προκατάληψη και κάμποσο εστετισμό, τύπου "σιγά μην εντυπωσιαστούμε κιόλας από πολυτελείς εξτραβαγκάντζες πούχει χτίσει ένας σεΐχης μέσα στην έρημο, με πετροδόλαρα και μόχθο φτωχών μεταναστών, εμείς που ήμεθα ανώτεροι πτηνοί, εκλεκτικοί και κουλτουρέλ και στοχάστικ".\nΑλλά καθώς προχωρούσα και κοίταζα αποσβολωμένος το τριγύρω μου, άρχισα να συνειδητοποιώ πως πέραν των όποιων ενστάσεων που μπορείς να μου συζητήσεις και να συμφωνήσουμε, ετούτο το μπίλντινγκ είναι ένα θαύμα της αρχιτεκτονικής, ένα κορυφαίο επίτευγμα της ανθρώπινης σχεδίασης και δημιουργικότητας. Που πολύ αμφιβάλω ότι μπορούν να σου αποδώσουν οι φωτογραφίες που τράβηξα και ενόσω προσπαθούσα να κλείσω το σαγόνι μου.\nΚατά το σχεδιασμό του τεμένους, έγινε προσπάθεια να συνδυαστούν αρχιτεκτονικά στοιχεία από όλον τον μουσουλμανικό κόσμο, ως μήνυμα ενότητας ανάμεσα σε λαούς και χώρες που μοιράζονται την ίδια θρησκευτική πίστη.\nΤο έμπειρο μάτι θα αναγνωρίσει ομοιότητες με το Ταζ Μαχάλ στην Ινδία, το τέμενος Badshahi στη Λαχόρη του Πακιστάν, το τζαμί του Χασάν του Δεύτερου στην Καζαμπλάνκα του Μαρόκου. Αλλά και διακοσμητικά στοιχεία που παραπέμπουν στην πέρσικη αρχιτεκτονική, στους μαυριτανούς και τους οθωμανούς.\nΑλλά και τα υλικά που χρησιμοποιήθηκαν ήλθαν από διάφορες χώρες του κόσμου: μάρμαρα, χρυσάφι, ημιπολύτιμοι λίθοι και κεραμικά έφθασαν εδώ από την Ινδία, την Ιταλία, το Μαρόκο, την Τουρκία, την Μαλαισία, το Ιράν, την Κίνα, τη Νέα Ζηλανδία, τα Σκόπια και τη Γερμανία. Ο μισός ΟΗΕ συνέβαλε!\nΤο εξωτερικό περιστύλιο διαθέτει πολλά ζεύγη από κολόνες που καταλήγουν σε αστραφτερές χρυσές απολήξεις με γλυπτά φύλλα και καρπούς.\nΚομψά λουλούδια είναι ζωγραφισμένα στα πλακάκια που καλύπτουν τις κολόνες και σου δημιουργούν την αίσθηση μίας αέρινης πέργκολας.\nΠερίτεχνα πλακάκια έχουν εντοιχιστεί στα διαχωριστικά, με ανθοσυνθέσεις που παραπέμπουν σε γνώριμες αραμπέσκ, διακοσμητικές φόρμες.\nΚαι με έναν τρόπο, όλα έχουν μία εσάνς μοντερνισμού, που δεν την περιμένεις σε έναν χώρο σαν και ετούτον. Χωρίς να προδίδει την ταυτότητα και τον σκοπό του, το τέμενος είναι αρκετά τολμηρό στις λεπτομέρειές του.\nΚαι βεβαίως είναι φτιαγμένο με τρόπο που να σε εντυπωσιάζει. Αξιοποιώντας το φως και τη σκιά, επιτυγχάνοντας να δημιουργήσει εφέ σε όποια οπτική γωνιά κι αν ρυθμίσεις το βλέμμα σου ή το φωτογραφικό φακό σου.\nΚαι να φανταστείς ότι ακόμα είμαστε στο προαύλιο και δεν έχουμε μπει μέσα. Έχω να σου πω δύο κουβέντες ακόμα πριν μπούμε. Για τον δημιουργό του τεμένους που ετάφη πριν λίγα χρόνια, εντός του.\nΟ Ζαΐντ μπιν Σουλτάν Αλ Αγιάν ήταν ο νεώτερος από τους τέσσερις γιούς του Σεϊχ Σουλτάν μπιν Ζαΐντ μπιν Χαλίφ Αλ Αγιάν (εννοείται πως θα σε εξετάσω στα ονόματα στο τέλος!) που κυβέρνησε το εμιράτο του Άμπου Ντάμπι από το 1922 ως την ημέρα που τον δολοφόνησαν το 1926. Η σύζυγός του και μητέρα του Ζαΐντ, έβαλε τότες τους τέσσερις γιους της να ορκιστούν πως ουδέποτε θα στρεφόταν ο ένας εναντίον των άλλων -μία υπόσχεση δύσκολη για εκείνας τας εποχάς και για ετούτο το μέρος, καθώς η βία ήταν σύνηθες φαινόμενο μεταξύ των φατριών αλλά και στο εσωτερικό τους.\nΤην εξουσία ανέλαβε τότες ο μεγαλύτερος αδελφός. Και για κάποια χρόνια, τα πράγματα πηγαίναν ομαλά: το εμιράτο του Άμπου Ντάμπι βρισκόταν υπό την προστασία της Αγγλίας (που είχε υπογράψει εμπορικές συμφωνίες με διάφορους σεϊχηδες της περιοχής), η φτώχεια ήταν απερίγραπτη και ο μικρός πληθυσμός ζούσε με τις συνήθεις ασχολίες του: την αλιεία μαργαριταριών, το ψάρεμα, την εκτροφή γερακιών και κάνα πιστολίδι να ξυπνάνε τα αίματα στην έρημο. Έως το 1958. Που ανακαλύψαμε εδώ, πετρέλαιο.\nΌπως καταλαβαίνεις, τα δεδομένα άλλαξαν δραματικά. Τεράστιες πετρελαϊκές εταιρίες κατέφθασαν στο Άμπου Ντάμπι και στο γειτονικό Ντουμπάι για να αξιοποιήσουν τα κοιτάσματα και επειδής ο αδελφός που βρισκόταν στην εξουσία κρίθηκε μη ικανός εταίρος για τις λογής λογής Μότορ Όιλς, καθαιρέθηκε με συνοπτικές διαδικασίες και ένα ωραιότατο (και περιέργως αναίμακτο) πραξικόπημα. Και το εμιράτο πέρασε το 1966 στα χέρια του μικρότερου αδελφού. Του σεϊχη Ζαΐντ, ντε! Έβγαλες τα παπούτσια σου; Μπαίνουμε!\nΟ πρώτος χώρος που συναντάς, είναι μία μεγάλη υπόλευκη αίθουσα, με διάσπαρτες διακοσμήσεις από λουλούδια που απλώνονται στο πάτωμα και σκαρφαλώνουν στους τοίχους.\nΑλλά εκείνο που εξαρχής κεντρίζει το ενδιαφέρον σου, είναι ο πολυέλαιος που κρέμεται στο μέσον της αίθουσας. Που μοιάζει με κρυστάλλινο λουλούδι, με χρυσογάλανη οπτασία, με εξότικ πλάσμα της θάλασσας.\nΚάτσε να σου το κεντράρω και από κάτω, νάχεις καλύτερη εικόνα. Καταλαβαίνεις ότι αν γίνει αυτή τη στιγμή ένας σεισμός, αποχαιρέτα-το το πτηνό που χάνεις.\nΚαι αν νομίζεις ότι η πρώτη αίθουσα είναι εντυπωσιακή, δεν έχεις δει ακόμα τίποτις. Οι τεράστιες γυάλινες πόρτες ανοίγουν αυτόματα (όλα λειτουργούν με φωτοκύτταρο) και...\n...βρίσκεσαι στην κεντρική αίθουσα προσευχής. Ή για να είμαι πιο ακριβής, βρίσκεσαι εντός ενός χώρου που μοιάζει παντελώς εξώκοσμος. Σαν να μην έχει κατασκευαστεί από ανθρώπινα χέρια, σαν να μην τον έχουν σχεδιάσει αρχιτέκτονες και μηχανικοί, σαν να μην έχει σχέση με ο,τιδήποτε άλλο έχεις ματαδεί και αντικρίσει.\nΕντυπωσιακές μαρμάρινες επιφάνειες με περίεργες διακοσμήσεις, εξαίσια ζωγραφισμένες οροφές, αψίδες και κολόνες που δημιουργούν ένα σύμπαν εντυπώσεων.\nΕιδικοί φωτισμοί κάμουν τα συμπλέγματα με τις κολόνες να λάμπουν εκ των έσω.\nΚαι ένα τεράστιο, πανάκριβο χαλί να καλύπτει όλες τις κατευθύνσεις σου και να το νιώθεις στο πέλμα σου σαν βελούδο. Ναι, επιστροφή στα ρεκόρ: πρόκειται για το μεγαλύτερο χαλί του κόσμου, που έχει έκταση πεντέμισι στρέμματα, διαθέτει 2,2 δισεκατομμύρια κόμπους, ζυγίζει τριάντα πέντε τόνους και πλέχθηκε από αγνό παρθένο μαλλί αιγοπροβάτων της Νέας Ζηλανδίας και του Ιράν. Είπες κάτι;\nΑλλά το ζούπερ ντούπερ ιμπρέσιβ, σε περιμένει πάνου από το κεφάλι σου: πρόκειται για έναν ακόμα από τους επτά συνολικά πολυελαίους του τζαμιού. Που είναι ο τρίτος μεγαλύτερος του κόσμου, έχει διάμετρο 10 μέτρα, είναι επενδυμένος με χιλιάδες ζβαρόβσκι και μοιάζει κι αυτός να μην έχει σχέση με ο,τιδήποτε το γήινο. Και επειδής δεν είναι να μας πιάνουν οι τσιγγουνιές μας σε κάτι τέτοια, έχουμε τρεις ίδιους. Σε συστοιχία.\nΠου αναγκάζουν το πτηνό να κάμει κατ'εξαίρεση ορθογώνια φωτογραφία (και ξεύρεις πόσο σχολαστικό είναι και πόσο πολύ δεν θέλει να χαλάει τις σταθερές αρχές του), διότι σόρι αλλά απλώς δεν γίνεται να καδράρω τέτοια μεγέθη στις συνήθεις διαστάσεις.\nΑπό τα πρώτα χρόνια που ανέλαβε την εξουσία, ο σεϊχης Ζαΐντ βρέθηκε αντιμέτωπος με μεγάλες προκλήσεις. Το 1968, η Αγγλία ανακοίνωσε εντελώς απροειδοποίητα πως εγκαταλείπει τον ρόλο του προστάτη των εμιράτων του Περσικού και αποσύρει τις δυνάμεις που διατηρούσε εκεί.\nΗ δήλωση αυτή έπεσε σαν κεραυνός εν αιθρία στους εμίρηδες, καθώς θεωρούσαν πως η επιβίωσή τους εξαρτιόταν πλήρως από τη βρετανική προστασία, σε μία περιοχή με επικίνδυνους γειτόνους όπως το Ιράκ, το Ιράν και βεβαίως η Σαουδική Αραβία. Οι οποίοι γειτόνοι καθόλου δεν καλόβλεπαν την ανεξαρτησία μικρών εμιράτων -όπως το Άμπου Ντάμπι, το Ντουμπάι, το Κατάρ, το Κουβέιτ ή το Μπαχρέιν -και πολύ τα λιγουρευόντουσαν, ειδικά μετά την ανακάλυψη των τεράστιων κοιτασμάτων πετρελαίου.\nΣε μία κίνηση απίθανης πολιτικής ευστροφίας, ο σεϊχης Ζαϊντ ζήτησε να συναντηθεί εσπευσμένα με τον σεΐχη Ρασίντ μπιν Σαέντ Αλ Μακτούμ, που διαφέντευε το όμορο Ντουμπάι. Η συνάντηση έγινε μυστικά σε αμμόλοφους κοντά στα σύνορα των δύο εμιράτων. Εκεί, οι δύο σεΐχηδες έδωσαν τα χέρια και δημιούργησαν ένα ενιαίο κράτος. Στο οποίο αργότερα προστέθηκαν άλλα πέντε μικρότερα εμιράτα και το 1971, το σχήμα έλαβε τον τίτλο Ηνωμένα Αραβικά Εμιράτα. Ως κύριος του μεγαλύτερου εμιράτου (του Άμπου Ντάμπι δηλαδή) και δικαιούχος απείρως μεγαλύτερων κοιτασμάτων πετρελαίου σε σχέση με τα υπόλοιπα, ο σεΐχης Ζαϊντ έγινε Πρόεδρος του νέου κράτους.\nΑλλά μη θαρρείς ότι τα προβλήματα, σταμάτησαν εκεί. Τα πετρέλαια του Άμπου Ντάμπι είχαν ανοίξει την όρεξη της γειτονικής Σαουδικής Αραβίας, η οποία ουχί μόνο έκαμε τη δύσκολη και δεν αναγνώριζε τα Ηνωμένα Αραβικά Εμιράτα, αλλά εποφθαλμιούσε κομμάτι των κοιτασμάτων του.\nΚαι είναι βέβαιο ότι θάχαμε πολύ κακά ξεμπερδέματα και αιματοχυσίες, αν ο σεϊχης Ζαϊντ δεν επιδείκνυε σπουδαία διπλωματικά προσόντα και σπάνια πολιτική ευφυΐα. Προσέφερε στη Σαουδική Αραβία, οικειοθελώς, κομμάτι των κοιτασμάτων και πρόσβαση στη νότια πλευρά του Περσικού, σε αντάλλαγμα με την αναγνώριση των Ηνωμένων Αραβικών Εμιράτων. Η συμφωνία που υπεγράφη στη Τζέντα, αποτελεί ένα μάθημα ρεαλπολιτίκ. Και διδάσκει ότι στην πολιτική και στη διπλωματία, επιτυγχάνει εκείνος που μετρά καλύτερα τις συνθήκες, το περιβάλλον και τους συσχετισμούς και επιδιώκει αποτελέσματα θετικού αθροίσματος -όπου όλοι βγαίνουν με έναν τρόπο, κερδισμένοι. Ακούς Γιάνη με το ένα νι;\nΦθάσαμε στην τελευταία αίθουσα. Είναι πιο φωτεινή και αισιόδοξη, καθώς τεράστιες περικοκλάδες ξεκινούν από τα παράθυρα και στολίζουν την οροφή της. Τριγύρω σε προθήκες, υπάρχουν διάφορα προσωπικά αντικείμενα του σεϊχη Ζαϊντ. Ο οποίος πέθανε το 2004 σε ηλικία ογδόντα έξι ετών και έχοντας κυβερνήσει τα Εμιράτα για περίπου σαράντα χρόνια. Μία περίοδο που μπορεί να μην σου φαίνεται τεράστια, αλλά που μεταμόρφωσε αυτό το μέρος από έρημο σε μία εξαιρετικά δυναμική και απαστράπτουσα χώρα.\nΔεν χόρτασε όμως το μάτι σου, πολυτέλεια και πλούτο; Νομίζω είναι ώρα να πηγαίνουμε.\nΝαι, τις αναμένω εδώ και ώρα τις ερωτήσεις σου. Δεν είναι προκλητική η επίδειξη του πλούτου σε ετούτο το τζαμί; Πόσο ελεύθερο είναι το καθεστώς που θεμελίωσε ο σεϊχης Ζαϊντ; Εκτός από εμίρηδες, δεν έχει το στόρι και κακομίρηδες; Και δεν μπορούν να αξιοποιηθούν σε τίποτις άλλο τα λεφτά που βγαίνουν από το πετρέλαιο; Και τί θα γίνουν όλα ετούτα σαν αδειάσει κάποτες το ρεζερβουάρ; Και πού ακριβώς άφησα τα παπούτσια μου;\nΜην μου ανησυχείς, σούχω όλες τις απαντήσεις. Αλλά θα τα συζητήσουμε, άλλη ώρα και σε άλλο μέρος αυτά.\nΠρος το παρόν είμαι βέρι βέρι απασχολημένος. Αναζητώ την κατάλληλη γωνία, μετράω μοίρες, κάμω δοκιμές, κεντράρω το φακό -παίρνω και μία ενσταντανέ της Χατισέ στο ενδιάμεσο, που πόζαρε ωραιότατα με φόντο το τέμενος- και ναι, έφθασε η μεγάλη στιγμή, καδράρω το εκτυφλωτικό φως του ήλιου πίσω από τον δεξί μιναρέ....\nΕτικέτες Άμπου Ντάμπι , Αρχιτεκτονική , Ηνωμένα Αραβικά Εμιράτα , Θρησκεία , Ιστορία